
Zmluva o dodaní XDR riešenia (Extended Detection and Response)
uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) 
(ďalej len „Zmluva“)


Článok 1
Zmluvné strany 

1. Objednávateľ: 
Obchodné meno:	Všeobecná zdravotná poisťovňa, a.s. 
Sídlo:			Dúbravská cesta 14, 841 04 Bratislava - mestská časť Karlova Ves
Zastúpený:                 Ing. Matúš Jurových, PhD., predseda predstavenstva 
                                   JUDr. Denisa Slivková, členka predstavenstva
IČO:			35 937 874
DIČ:			20 220 270 40
IČ DPH:		SK 2022027040
Bankové spojenie:	Štátna pokladnica
IBAN:			SK47 8180 0000 0070 0018 2424 
Zapísaný v Obchodnom registri Mestského súdu Bratislava III, odd.: Sa, vložka č. 3602/B
Kontaktné osoby oprávnené rokovať: 

vo veciach technických: 
vo veciach objednávky a akceptácie:
vo veciach Zmluvy:     

(ďalej len „objednávateľ“)

a

2. Poskytovateľ:	
Obchodné meno:        
Sídlo:                     	
Zastúpený:	
IČO:		 
DIČ:		
IČ DPH:	
Bankové spojenie:	
IBAN:		
Zapísaný v 
Kontaktné osoby oprávnené rokovať: 

vo veciach technických a objednávky: 
vo veciach Zmluvy:	                           

(ďalej len „poskytovateľ“)


(objednávateľ a poskytovateľ spolu ďalej aj ako „zmluvné strany“)



Zmluvné strany uzatvárajú túto Zmluvu v súlade s výsledkom verejného obstarávania na predmet zákazky „XDR riešenie (Extended Detection and Response)“ uskutočneného podľa zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) (ďalej iba ako „verejné obstarávanie“). 


Článok 2
Úvodné ustanovenia 

1. Poskytovateľ sa za podmienok dohodnutých v tejto Zmluve zaväzuje dodať pre objednávateľa komponenty XDR riešenia a súvisiace služby špecifikované v Prílohe č. 1 tejto Zmluvy.
2. Poskytovateľ vyhlasuje, že sa oboznámil a preskúmal všetky podmienky a okolnosti súvisiace s plnením predmetu tejto Zmluvy a sú mu známe všetky technické a kvalitatívne podmienky plnenia predmetu tejto Zmluvy, predmet tejto Zmluvy je mu jasný a je schopný ho v súlade s touto Zmluvou včas a riadne plniť.
3. Poskytovateľ vyhlasuje, že je oprávnený poskytovať objednávateľovi plnenia podľa tejto Zmluvy.
4. Ak poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Zmluvy v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
5. Ak sa na poskytovateľa taká zákonná povinnosť vzťahuje, poskytovateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov povinný byť zapísaný v registri partnerov verejného sektora aspoň po dobu trvania Zmluvy.
6. Poskytovateľ sa zaväzuje pri plnení tejto Zmluvy používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

Článok 3
Predmet Zmluvy

1. Predmetom tejto Zmluvy je záväzok poskytovateľa poskytnúť objednávateľovi plnenia podľa bodu 2. tohto článku (ďalej súhrnne ako „plnenie“) a záväzok objednávateľa zaplatiť poskytovateľovi za riadne poskytnuté plnenia cenu vo výške a za podmienok dohodnutých v tejto Zmluve.
2. Poskytovateľ sa počas účinnosti Zmluvy a v súlade so Zmluvou zaväzuje poskytovať objednávateľovi nasledujúce plnenie: dodanie, implementáciu, konfiguráciu, integráciu, otestovanie, zdokumentovanie, zaškolenie a zabezpečenie podpory komplexného riešenia kybernetickej bezpečnosti typu XDR – Extended Detection and Response. XDR riešenie musí zabezpečiť centralizovanú detekciu, koreláciu, analýzu a reakciu na bezpečnostné udalosti a incidenty naprieč IT infraštruktúrou objednávateľa. Poskytovateľ sa zaväzuje na základe výzvy objednávateľa na plnenie riadne a včas:
a) dodať objednávateľovi hardvérové a softvérové komponenty XDR riešenia (Extended Detection and Response) vrátane licencií a licenčných oprávnení v rozsahu položiek P1, P3, P4, P5, P7, P12 a P13 podľa Prílohy č. 2 tejto Zmluvy, ktoré musia spĺňať požiadavky a technickú špecifikáciu uvedené v Prílohe č. 1 tejto Zmluvy, pričom licencie a licenčné oprávnenia sa poskytujú na obdobie 60 mesiacov; licencia podľa položky P7 sa poskytuje ako trvalá licencia (ďalej len „komponenty XDR riešenia “);
b) poskytnúť implementáciu, integráciu a konfiguráciu hardvérových a softvérových produktov do informačného systému objednávateľa a vypracovanie technickej a prevádzkovej dokumentácie, zabezpečenie školenia administrátorov podľa položiek P9 a P10 (ďalej len „implementácia a integrácia“) a
c) poskytnúť služby technickej podpory podľa položiek P2, P6, P8 a P11 v rozsahu a na obdobie 60 mesiacov podľa Prílohy č. 1 tejto Zmluvy (ďalej len „Support“)

Plnenia podľa písm. a) ďalej súhrnne označujú aj ako „komponenty XDR riešenia “ a plnenia podľa písm. b) a c) ďalej súhrnne označujú aj ako „služby“.
3. Objednávateľ sa zaväzuje v súlade s touto Zmluvou riadne a včas dodané plnenie prevziať a za prevzaté plnenie zaplatiť poskytovateľovi cenu určenú podľa článku 5 tejto Zmluvy.
4. Poskytovateľ bude poskytovať plnenie vo svojom mene a na svoje náklady, a v prípade, ak bude predmet tejto Zmluvy plniť prostredníctvom tretej osoby, zodpovedá objednávateľovi akoby plnil sám.
5. Kalkulácia cien a objem plnenia podľa tejto Zmluvy je uvedený v Prílohe č. 2 tejto Zmluvy „Cenník“ (ďalej ako „Príloha č. 2“).
6. Zmluvné strany sa dohodli, že čas plnenia záväzku poskytovateľa dodať komponenty XDR riešenia a služby podľa tejto Zmluvy bude určený v súlade s § 340 Obchodného zákonníka písomnou výzvou na plnenie, predloženou poskytovateľovi objednávateľom (ďalej ako „výzva na plnenie“); ustanovením tohto bodu nie je dotknuté ustanovenie čl. 4 bod 5 tejto Zmluvy. 
7. Zmluvné strany sa taktiež dohodli, že miesto plnenia bude v súlade s § 335 Obchodného zákonníka záväzne určené v príslušnej výzve na plnenie. 

Článok 4
Všeobecné podmienky plnenia

1. Miestom dodania plnenia je pracovisko objednávateľa bližšie určené v príslušnej výzve na plnenie. 
2. Poskytovateľ sa zaväzuje plniť predmet tejto Zmluvy tak, že:
a) komponenty XDR riešenia  dodá a implementáciu a integráciu poskytne v mieste  určenom vo výzve na plnenie,
b) službu Support bude poskytovať prostredníctvom vzdialeného prístupu alebo osobnou prítomnosťou pracovníkov poskytovateľa, ak to bude potrebné, v mieste inštalácie komponentov XDR riešenia . 
3. Pracovníkom poskytovateľa sa na účely tejto Zmluvy rozumie každá fyzická osoba v zmluvnom vzťahu s poskytovateľom alebo jeho subdodávateľom, ktorá sa podieľa na plnení predmetu tejto Zmluvy. 
4. Plnenie sa poskytovateľ zaväzuje poskytovať v súlade s touto Zmluvou a všetkými jej prílohami, v súlade s príslušnou legislatívou platnou v Slovenskej republike, s odbornou starostlivosťou na úrovni dostupných technologických štandardov.
5. Poskytovateľ sa zaväzuje komponenty XDR riešenia podľa čl. 3 bod 2 písm. a) tejto Zmluvy riadne dodať, implementáciu a integráciu podľa čl. 3 bod 2 písm. b) tejto Zmluvy riadne poskytnúť a akceptačné testovanie podľa bodov 11 a 12 tohto článku úspešne ukončiť v lehote 60 kalendárnych dní odo dňa doručenia výzvy na plnenie poskytovateľovi. Pre vylúčenie pochybností platí, že spoločne s dodaním komponentov XDR riešenia bude vždy vykonaná aj implementácia a integrácia dodávaných komponentov XDR riešenia .
6. Poskytovateľ sa zaväzuje začať poskytovať Support podľa čl. 3 bod 2 písm. c) tejto Zmluvy (službu Support) odo dňa podpisu preberacieho protokolu. Licencie a licenčné oprávnenia poskytované na obdobie 60 mesiacov budú aktivované ku dňu podpisu preberacieho protokolu.
7. Objednávateľ a poskytovateľ sú povinní do 5 pracovných dní odo dňa účinnosti Zmluvy navzájom si oznámiť mená, priezviská a kontaktné údaje svojich oprávnených osôb v rozsahu mena a priezviska, telefónneho čísla a e-mailovej adresy. Zmluvné strany môžu kedykoľvek zmeniť svoje oprávnené osoby; táto zmena je voči druhej zmluvnej strane účinná okamihom doručenia písomného oznámenia o tejto zmene.
8. Oprávnené osoby objednávateľa sú oprávnené predložiť výzvu na plnenie podľa tejto Zmluvy, podpisovať a preberať písomnosti vo veciach týkajúcich sa plnenia Zmluvy ako aj podpisovať preberacie protokoly a na všetky ďalšie úkony výslovne uvedené v tejto Zmluve. 
9. Plnenie bude dodávané na základe výzvy na plnenie odoslanej oprávnenou osobou objednávateľa e-mailom oprávnenej osobe poskytovateľa, prípadne prostredníctvom elektronického nástroja poskytovateľa, ak to bude možné. 
10. Výzva na plnenie musí obsahovať nasledovné náležitosti:
a) špecifikáciu plnenia, ktoré má byť na základe príslušnej výzvy na plnenie dodané,
b) rozsah dodávaného plnenia, 
c) miesto dodania plnenia,
d) cenu dodávaného plnenia s uvedením jednotkovej a celkovej ceny dodávaného plnenia bez DPH a s DPH, sadzby DPH v súlade s touto Zmluvou, najmä Prílohou č. 2,
e) dátum vystavenia výzvy na plnenie.
11. Akceptačné testovanie vykoná poskytovateľ v súčinnosti s objednávateľom po dokončení implementácie a integrácie XDR riešenia. Poskytovateľ pripraví návrh akceptačných testov podľa akceptačných kritérií uvedených v Prílohe č. 1 tejto Zmluvy a predloží ho objednávateľovi na odsúhlasenie pred začatím akceptačného testovania. Objednávateľ poskytne poskytovateľovi primeranú súčinnosť potrebnú na vykonanie akceptačných testov.
12. Výsledok každého akceptačného testu sa vyhodnotí ako „úspešný“ alebo „neúspešný“. O vykonaní akceptačných testov a ich výsledkoch poskytovateľ vyhotoví akceptačný záznam, ktorý podpíšu oprávnené osoby oboch zmluvných strán. Ak niektorý akceptačný test nebude úspešný, poskytovateľ je povinný odstrániť zistené nedostatky bez zbytočného odkladu, najneskôr do 3 pracovných dní, ak sa zmluvné strany vzhľadom na povahu nedostatku nedohodnú na inej lehote. Po odstránení nedostatkov sa neúspešný akceptačný test zopakuje. Odstraňovaním nedostatkov ani opakovaním akceptačných testov sa nepredlžuje lehota podľa bodu 5 tohto článku.
13. Po úspešnom splnení všetkých akceptačných kritérií podľa Prílohy č. 1 tejto Zmluvy vrátane odovzdania požadovanej dokumentácie a vykonania školenia, zmluvné strany potvrdia prevzatie riadne a včas poskytnutého plnenia podpismi svojich oprávnených osôb na preberacom protokole. Dňom podpisu preberacieho protokolu oboma zmluvnými stranami sa komponenty XDR riešenia považujú za riadne dodané, implementácia a integrácia za riadne poskytnutú a XDR riešenie za akceptované. Preberací protokol sa nevyhotovuje k Supportu podľa čl. 3 bodu 2 písm. c) tejto Zmluvy. Objednávateľ nie je povinný prevziať plnenie, ktoré nespĺňa požiadavky tejto Zmluvy alebo jej príloh.
14. Nebezpečenstvo škody na komponentoch XDR riešenia znáša poskytovateľ až do jeho protokolárneho prevzatia objednávateľom.
15. Poskytovanie plnení podľa tejto Zmluvy sa ďalej spravuje podmienkami a špecifikáciami uvedenými v Prílohe č. 1.

Článok 5
Cena a platobné podmienky

1. Ceny plnenia podľa tejto Zmluvy sú stanovené v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa tento zákon vykonáva ako maximálne. K cenám bude účtovaná DPH v súlade s právnymi predpismi platnými v čase poskytnutia zdaniteľného plnenia. Na zmenu sadzby DPH sa nevyžaduje úprava formou dodatku k Zmluve. Pre vylúčenie všetkých pochybností platí, že v cene podľa tohto článku sú zahrnuté všetky a akékoľvek náklady poskytovateľa, ktoré mu vzniknú pri plnení predmetu tejto Zmluvy, vrátane nákladov na pracovníkov a ich dopravu do miesta plnenia.
2. Celková cena plnenia podľa tejto Zmluvy je (pozn.: bude doplnené podľa ponuky úspešného uchádzača) ..........EUR bez DPH, 23% DPH, t.j. .................., ............... EUR s DPH  (slovom: ..............) (pozn.: bude doplnené podľa ponuky úspešného uchádzača. Úspešný uchádzač, ktorý nie je platiteľom DPH uvádza len cenu celkom a informáciu, že nie je platiteľom DPH.). Kalkulácia celkovej ceny plnenia tvorí Prílohu č. 2 tejto Zmluvy. Ak poskytovateľ nie je v momente uzavretia tejto Zmluvy platiteľom DPH, celková cena plnenia, uvedená v tomto bode je cena konečná, a to aj pre prípad, že sa po uzavretí tejto Zmluvy poskytovateľ stane platiteľom DPH; toto ustanovenie platí rovnako pre ceny uvedené v Prílohe č. 2.
3. Poskytovateľ je povinný vystavovať faktúry za jednotlivé plnenia nasledovne:
a) za komponenty XDR riešenia podľa položiek P1, P3, P4, P5, P7, P12 a P13 po ich riadnom dodaní, prípadne aktivácii príslušných licencií a licenčných oprávnení na obdobie 60 mesiacov, ak je to vzhľadom na povahu príslušnej položky relevantné, a po ich protokolárnom prevzatí objednávateľom;
b) za implementáciu a integráciu podľa položiek P9 a P10 po ich riadnom poskytnutí a protokolárnom prevzatí objednávateľom;
c) za Support podľa položiek P2, P6, P8 a P11 priebežne za jednotlivé po sebe nasledujúce trojmesačné obdobia jeho poskytovania, a to vždy spätne po uplynutí príslušného trojmesačného obdobia. Prvé trojmesačné obdobie začína plynúť dňom začatia poskytovania Supportu podľa tejto Zmluvy. Cena za jedno trojmesačné obdobie poskytovania Supportu podľa každej z položiek P2, P6, P8 a P11 predstavuje 1/20 celkovej ceny príslušnej položky uvedenej v Prílohe č. 2 tejto Zmluvy.
Podmienkou vzniku práva poskytovateľa na úhradu ceny za Support podľa písm. c) je jeho riadne poskytovanie počas príslušného trojmesačného obdobia v rozsahu a za podmienok podľa tejto Zmluvy a Prílohy č. 1.
4. Povinnou prílohou faktúry za komponenty XDR riešenia podľa čl. 3 bodu 2 písm. a) tejto Zmluvy a za implementáciu a integráciu podľa čl. 3 bodu 2 písm. b) tejto Zmluvy je preberací protokol podľa čl. 4 bodu 13 tejto Zmluvy podpísaný oprávnenými osobami oboch zmluvných strán. Povinnou prílohou faktúry za Support podľa čl. 3 bodu 2 písm. c) tejto Zmluvy je report o dosiahnutej dostupnosti za príslušné trojmesačné obdobie vyhotovený poskytovateľom podľa Prílohy č. 1 tejto Zmluvy. Faktúra, ku ktorej nie je priložená príslušná povinná príloha podľa tohto bodu, sa nepovažuje za riadne vystavenú.. 
5. V prípade, ak sa po uzatvorení tejto Zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenia, aké budú dodané podľa tejto Zmluvy a poskytovateľ už preukázateľne v minulosti za takúto nižšiu cenu takéto plnenia poskytol,  resp. ešte stále poskytuje, pričom rozdiel medzi nižšou cenou  a cenou podľa tejto Zmluvy je viac ako 5 % v neprospech ceny podľa tejto Zmluvy, zaväzuje sa poskytovateľ poskytnúť objednávateľovi pre takéto plnenia, ktorých dodanie je súčasťou plnenia, na ktoré bol riadne v súlade s touto Zmluvou poskytovateľ vyzvaný, po preukázaní tejto skutočnosti, dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou.
6. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu fakturovaných plnení. Za správne vyhotovenie faktúry zodpovedá v plnom rozsahu poskytovateľ.
7. V prípade, ak sa na dodanie plnenia podľa tejto Zmluvy uplatňuje tuzemský prenos daňovej povinnosti podľa § 69 zákona č. 222/2004 Z. z. o dani z pridanej hodnoty v znení neskorších predpisov poskytovateľ na cenu príslušného plnenia vyhotoví faktúru bez DPH, a zároveň na nej uvedie text „prenesenie daňovej povinnosti“ a objednávateľ si dodané a fakturované plnenie samozdaní.
8. Ak je poskytovateľ identifikovaný pre DPH v inom členskom štáte EÚ alebo je zahraničnou osobou z tretieho štátu, poskytovateľ nebude objednávateľovi fakturovať DPH; na tento účel objednávateľ poskytovateľovi v čl. 1 oznamuje svoje IČ DPH. 
9. Úhrada oprávnene fakturovaných súm bude realizovaná formou bezhotovostného platobného styku. Splatnosť faktúr je 30 dní odo dňa ich preukázateľného doručenia objednávateľovi. Objednávateľ dáva poskytovateľovi súhlas so zasielaním faktúr v elektronickom formáte .pdf ako príloha na e-mailovú adresu objednávateľa fakturyPC@vszp.sk. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa. Pokiaľ posledný deň lehoty splatnosti pripadne podľa na sobotu alebo deň pracovného pokoja určený všeobecne záväzným právnym predpisom platným v Slovenskej republike, ako deň splatnosti peňažného záväzku sa bude považovať za rovnako dohodnutých cenových a platobných podmienok prvý nasledujúci pracovný deň.
10. Faktúru vystavenú v rozpore s touto Zmluvou alebo nespĺňajúcu podmienky tejto Zmluvy je objednávateľ oprávnený vrátiť poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry objednávateľovi. Ak je poskytovateľ platiteľom DPH, je povinný doručiť objednávateľovi opravenú faktúru najneskôr do 20. dňa mesiaca, nasledujúceho po mesiaci, v ktorom bolo plnenie objednávateľom prevzaté v súlade s touto zmluvou.
11. Objednávateľ neposkytuje poskytovateľovi preddavky na cenu plnení podľa tejto Zmluvy. 
12. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom, pohľadávky vzniknuté objednávateľovi z uplatnených pokút podľa tejto Zmluvy a pohľadávky vzniknuté z dôvodu dlžného poistného na zdravotné poistenie, ktoré je povinný zaplatiť poskytovateľ objednávateľovi ako zdravotnej poisťovni.
13. Ak je poskytovateľ tuzemským platiteľom DPH, cena za poskytnuté plnenie bude uhradená iba na bankový účet, ktorý je zverejnený v zozname bankových účtov zverejnenom na webovom sídle Finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty, objednávateľ je oprávnený postupovať v zmysle ustanovenia § 69c ods. 1 zákona č. 222/2004 Z. z. o dani z pridanej hodnoty, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní, pričom objednávateľ nie je v omeškaní, ak z tohto dôvodu neplní, čo mu ukladá Zmluva. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.
14. Zmluvné strany zhodne konštatujú, že ustanovenia tohto článku ostávajú v platnosti a účinnosti aj po skončení tejto Zmluvy, a to na účely vystavenia, doručenia a úhrady faktúr, vystavených na cenu plnenia, dodaného počas platnosti a účinnosti tejto Zmluvy.
15. Zmluvné strany sa dohodli, že počnúc dňom 1.1.2027 sa fakturácia plnení podľa tejto zmluvy, ak sa na ne vzťahuje zákon č. 222/2004 Z. z. o dani z pridanej hodnoty v z. n. p., bude uskutočňovať výlučne formou elektronickej faktúry prostredníctvom medzinárodnej siete Peppol v štruktúrovanom formáte XML (v súlade s európskou normou EN 16931 a Peppol BIS Billing 3.0). Objednávateľ  sa zaväzuje tieto faktúry v sieti podľa predchádzajúcej vety prijímať na svojom Peppol ID: 0245:SK2022027040. Faktúra doručená iným spôsobom po spustení služby doručovania faktúr prostredníctvom siete Peppol (napr. poštou alebo e-mailom v PDF) sa nebude považovať za riadne doručenú, a teda doručením faktúry podľa tejto vety nezačína plynúť lehota splatnosti.


Článok 6
Vady a záruky

1. Poskytovateľ zodpovedá za vady komponentov XDR riešenia ktoré majú v čase ich protokolárneho prevzatia objednávateľom, aj keď sa stanú zjavnými až po tomto čase, a za vady, ktoré vzniknú po tomto čase, ak sú spôsobené porušením povinnosti poskytovateľa, ako aj za vady plnenia, ktoré sa vyskytnú počas záručnej doby alebo počas doby, na ktorú boli poskytnuté príslušné licencie alebo licenčné oprávnenia.
2. Komponenty XDR riešenia majú vady, ak nezodpovedajú požiadavkám, vlastnostiam, funkciám, parametrom, rozsahu alebo kvalite dohodnutým v tejto Zmluve, v Prílohe č. 1 alebo v príslušnej výzve na plnenie alebo ak nie sú spôsobilé na riadne užívanie na účel vyplývajúci z tejto Zmluvy.
3. Záručná doba na hardvérové komponenty XDR riešenia je 36 mesiacov od ich  protokolárneho prevzatia objednávateľom, ak Príloha č. 1 tejto Zmluvy pre konkrétnu položku neurčuje dlhšiu záručnú dobu. Pre vylúčenie pochybností, záručná doba na náhradný hardvérový komponent XDR riešenia dodaný za vadný hardvérový komponent XDR riešenia je 36 mesiacov a začína plynúť odo dňa protokolárneho prevzatia náhradného hardvérového komponentu XDR riešenia objednávateľom, ak Príloha č. 1 tejto Zmluvy pre konkrétnu položku neurčuje dlhšiu záručnú dobu.  Poskytovateľ zodpovedá za vady softvérových komponentov XDR riešenia, licencií a licenčných oprávnení počas celej doby, na ktorú boli podľa tejto Zmluvy poskytnuté.
4. Objednávateľ je oprávnený oznámiť vadu komponentu XDR riešenia poskytovateľovi písomne, a to prostredníctvom oprávnenej osoby objednávateľa. 
5. Poskytovateľ je povinný na svoje náklady a bez zbytočného odkladu odstrániť reklamovanú vadu komponentu XDR riešenia v lehote dohodnutej s objednávateľom, a ak nedôjde k dohode do 2 pracovných dní od oznámenia vady poskytovateľovi, pokiaľ Príloha č. 1 tejto Zmluvy neurčuje inú lehotu. 
6. Vady hardvérových komponentov XDR riešenia je poskytovateľ povinný vždy odstraňovať v mieste, v ktorom sa hardvérový komponent XDR riešenia u objednávateľa nachádza, pokiaľ sa oprávnené osoby oboch zmluvných strán nedohodnú písomne inak. V prípade dodania náhradného hardvérového komponentu XDR riešenia za vadný hardvérový komponent XDR riešenia je poskytovateľ povinný dodať náhradný hardvérový komponent XDR riešenia do miesta plnenia určeného objednávateľom.
7. Ak poskytovateľ odstráni vadu dodaním náhradného hardvérového komponentu XDR riešenia, objednávateľ je povinný odovzdať poskytovateľovi pôvodný vadný hardvérový komponent XDR riešenia, ak sa zmluvné strany písomne nedohodnú inak. Prevzatie a odvoz vadného hardvérového komponentu XDR riešenia zabezpečuje poskytovateľ na svoje náklady.
8. S výnimkou odchylnej úpravy uvedenej v tejto Zmluve, pre zodpovednosť za vady a záruku za akosť hardvérových komponentov XDR riešenia platia ustanovenia § 422 až 441 Obchodného zákonníka, s výnimkou ustanovení § 428, § 435 ods. 1 až 3, § 438 a § 441 ods. 1 Obchodného zákonníka, na ktorých vylúčení sa dohodli zmluvné strany.


Článok 7
Dôverné informácie

1. Poskytovateľ sa zaväzuje chrániť všetky informácie objednávateľa, s ktorými sa pri plnení predmetu tejto Zmluvy oboznámi, čo i len náhodne vrátane osobných údajov dotknutých osôb objednávateľa (ďalej ako „dôverné informácie“), a to najmä chrániť ich integritu, celistvosť a dôvernosť, dôverné informácie utajovať a chrániť pred vyzradením, zneužitím, poškodením, zničením, stratou alebo odcudzením, a za tým účelom prijať primerané technické, organizačné a iné potrebné opatrenia.
2. Poskytovateľ je povinný zaviazať mlčanlivosťou o dôverných informáciách objednávateľa všetky fyzické osoby, prostredníctvom ktorých bude plniť predmet tejto Zmluvy, pričom povinnosť mlčanlivosti trvá aj po skončení každého zmluvného vzťahu, na základe ktorého sa príslušné fyzické osoby podieľali na plnení predmetu tejto Zmluvy.
3. Zmluvné strany sa dohodli, že s dôvernými informáciami budú zaobchádzať ako s obchodným tajomstvom v zmysle Obchodného zákonníka.
4. Zmluvná strana je oprávnená poskytnúť dôverné informácie druhej zmluvnej strany tretím osobám len s predchádzajúcim písomným súhlasom dotknutej zmluvnej strany, a to aj vo vzťahu k tretím osobám, ktoré majú byť účastné pri plnení predmetu tejto Zmluvy.
5. Zmluvné strany sú oprávnené poskytnúť dôverné informácie tretím osobám, ak im takéto poskytnutie dôverných informácií ukladá právny predpis. V takom prípade zmluvná strana, od ktorej dôverné informácie požaduje tretia osoba oprávnená ich vyžadovať v zmysle právnych predpisov, informuje bezodkladne dotknutú zmluvnú stranu o požadovanom rozsahu a aj o poskytnutom rozsahu dôverných informácií.
6. Neoprávnenú manipuláciu s dôvernými informáciami v rozpore s ustanoveniami tohto článku je zmluvná strana povinná bezodkladne oznámiť dotknutej zmluvnej strane. V takom prípade sa zmluvné strany zaväzujú vyvinúť maximálne úsilie na odstránenie následkov takejto neoprávnenej manipulácie a vykonať všetky nevyhnutné opatrenia na ochranu dôverných informácií dotknutej zmluvnej strany.
7. Porušenie povinností poskytovateľom na ochranu dôverných informácií podľa tohto článku zakladá objednávateľovi právo uplatniť si u poskytovateľa náhradu škody.
8. Osobné údaje oprávnených osôb a iných osôb podieľajúcich sa na plnení predmetu tejto Zmluvy budú spracúvané za účelom plnenia tejto Zmluvy, pričom zmluvné strany vyhlasujú, že sú oprávnené tieto osobné údaje poskytnúť druhej zmluvnej strane. Poskytovateľ berie na vedomie, že v rámci plnenia tejto Zmluvy získa on alebo jeho zamestnanci, či zmluvní partneri prístup k osobným údajom fyzických osôb. Podmienky spracúvania osobných údajov, práva a povinnosti zmluvných strán pri spracúvaní osobných údajov sú špecifikované v prílohe č. 5 tejto Zmluvy.
9. Zmluvné strany sa dohodli, že ustanovenia tohto článku zostávajú v platnosti a účinnosti aj po tom, ako táto Zmluva zanikne.


Článok 8
Osobitné protikorupčné ustanovenia

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Každá zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto Zmluvy v rozpore s Etickým kódexom Všeobecnej zdravotnej poisťovne, a.s. 
3. Každá zmluvná strana sa zaväzuje bezodkladne informovať druhú zmluvnú stranu, pokiaľ si bude vedomá alebo bude mať konkrétne podozrenie na korupciu pri dojednávaní, uzatváraní alebo pri plnení tejto Zmluvy. 
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Zmluvy je poskytnutý zmluvnej strane alebo zástupcovi zmluvnej strany v rozpore s týmto článkom Zmluvy, môže zmluvná strana od tejto Zmluvy odstúpiť.
5. Zmluvné strany sa zaväzujú dodržiavať apolitickosť vo vzájomnom postupe pri uzatváraní Zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených morálnych, etických a apolitických hodnôt je zmluvná strana oprávnená od tejto Zmluvy odstúpiť.


Článok 9
Osobitné povinnosti a subdodávatelia

1. Poskytovateľ je oprávnený plniť predmet tejto Zmluvy aj prostredníctvom subdodávateľov, ktorí však musia spĺňať podmienky pre plnenie predmetu Zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu Zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet Zmluvy sám. Objednávateľ je oprávnený od tejto Zmluvy odstúpiť, ak zistí, že poskytovateľ zabezpečuje plnenie predmetu tejto Zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v Prílohe č. 3 tejto Zmluvy.
2. V prípade, že niektorý zo subdodávateľov nie je v okamihu podpísania tejto Zmluvy známy a vstúpi do procesu v priebehu plnenia predmetu tejto Zmluvy, resp. sa zmení niektorý zo subdodávateľov počas plnenia tejto Zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto Zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto Zmluvy. Ak poskytovateľ tento záväzok nedodrží, považuje sa to za závažné porušenie Zmluvy a objednávateľ je oprávnený uplatniť si u poskytovateľa zmluvnú pokutu vo výške 20% z ceny tej časti plnenia, ktorá bola plnená aj prostredníctvom predmetného subdodávateľa. Objednávateľ je oprávnený zmluvnú pokutu započítať voči splatnej pohľadávke poskytovateľa. Objednávateľ je oprávnený dohodnutú zmluvnú pokutu podľa tohto bodu vyúčtovať poskytovateľovi aj po ukončení tejto Zmluvy, ak dodatočne zistí, že poskytovateľ porušil záväzok podľa tohto bodu.
3. Poskytovateľ nie je oprávnený postúpiť akékoľvek práva a pohľadávky vyplývajúce z tejto Zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.


Článok 10
Sankcie

1. Pre prípad omeškania objednávateľa so zaplatením ceny za prevzaté plnenie sa zmluvné strany dohodli na úrokoch z omeškania podľa príslušných ustanovení Obchodného zákonníka.
2. V prípade, ak sa poskytovateľ dostane do omeškania s dodaním plnení, na ktorých dodanie bol riadne vyzvaný, v lehote alebo v termíne určenom v tejto Zmluve alebo na základe tejto Zmluvy vrátane jej príloh, je objednávateľ oprávnený uplatniť si u poskytovateľa zmluvnú pokutu vo výške 0,1 % z ceny omeškaných plnení vrátane DPH za každý aj začatý deň omeškania.
3. V prípade, ak sa vyhlásenie poskytovateľa uvedené v čl. 2 bod 3.  tejto Zmluvy ukáže ako nepravdivé alebo sa takým počas účinnosti tejto Zmluvy preukázateľne nepravdivým stane, objednávateľ je oprávnený uplatniť si u poskytovateľa zmluvnú pokutu vo výške 0,5 % z celkovej ceny všetkých plnení podľa tejto Zmluvy, uvedenej v čl. 5 bod 2. tejto Zmluvy s DPH, resp. celkovej ceny v prípade poskytovateľa, ktorý nie je platiteľom DPH.
4. Ak poskytovateľ poruší inú povinnosť uvedenú v tejto Zmluve alebo jej prílohách, pre ktorej porušenie táto Zmluva alebo jej prílohy neurčujú osobitnú zmluvnú pokutu, objednávateľ je oprávnený uplatniť si u poskytovateľa zmluvnú pokutu vo výške 100 eur:
a) za každú aj začatú hodinu omeškania so splnením povinnosti, ak je pre jej splnenie určený termín s presnosťou na hodiny alebo lehota určená v hodinách,
b) za každý aj začatý deň omeškania so splnením povinnosti, ak je pre jej splnenie určený termín s presnosťou na dni alebo lehota určená v dňoch,
c) za každé jednotlivé porušenie povinnosti, ak pre jej splnenie nie je určený termín alebo lehota,
ak súčasne platí, že táto Zmluva alebo jej prílohy pre také porušenie neurčuje inú zmluvnú pokutu.
5. V prípade nedodržania maximálneho reakčného času podľa Prílohy č. 1 tejto Zmluvy je objednávateľ oprávnený uplatniť si voči poskytovateľovi zmluvnú pokutu:
a) pri incidente priority P1 vo výške 1 000 eur za každú aj začatú hodinu omeškania,
b) pri incidente priority P2 vo výške 500 eur za každú aj začatú hodinu omeškania,
c) pri incidente priority P3 vo výške 200 eur za každý aj začatý pracovný deň omeškania,
d) pri požiadavke priority P4 vo výške 100 eur za každý aj začatý pracovný deň omeškania.
6. V prípade nedodržania minimálnej garantovanej dostupnosti XDR riešenia podľa Prílohy č. 1 tejto Zmluvy za príslušné trojmesačné obdobie je objednávateľ oprávnený uplatniť si voči poskytovateľovi zmluvnú pokutu:
a) vo výške 2 500 eur, ak dosiahnutá dostupnosť bola nižšia ako 99,9 % a zároveň rovná alebo vyššia ako 99,5 %,
b) vo výške 5 000 eur, ak dosiahnutá dostupnosť bola nižšia ako 99,5 % a zároveň rovná alebo vyššia ako 99,0 %,
c) vo výške 10 000 eur, ak dosiahnutá dostupnosť bola nižšia ako 99,0 %.
7. Uplatnením zmluvnej pokuty podľa tohto článku nie je dotknuté právo objednávateľa na náhradu škody v celom rozsahu, ak táto Zmluva neustanovuje inak.
8. Ak objednávateľ nevyužije právo na odstúpenie od Zmluvy podľa § 15 ods. 1 zákona  o registri partnerov verejného sektora, je oprávnený uplatniť si u poskytovateľa  zmluvnú pokutu vo výške 1 000 eur.
9. Objednávateľ má právo na náhradu škody preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. v znení neskorších predpisov. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. v znení neskorších predpisov a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
10. Ak poskytovateľ poruší ktorúkoľvek svoju zmluvnú povinnosť uvedenú v čl. 8 bode 8.2 prílohy č. 4 tejto Zmluvy, vznikne objednávateľovi právo uplatniť si u poskytovateľa zmluvnú pokutu v sume 1 000 eur za každý jednotlivý prípad porušenia takej povinnosti.  
11. Ak poskytovateľ poruší ktorúkoľvek svoju zmluvnú povinnosť, súvisiacu s ochranou osobných údajov a dôverných informácií, uvedenú v čl. 7 a prílohe č. 5 tejto Zmluvy, vznikne objednávateľovi právo uplatniť si u poskytovateľa zmluvnú pokutu v sume 1 000 eur za každý jednotlivý prípad porušenia takej povinnosti.
12. Poskytovateľ v právnej pozícii sprostredkovateľa podľa prílohy č. 5 tejto Zmluvy zodpovedá za škodu spôsobenú spracúvaním osobných údajov, ak neboli splnené povinnosti, ktoré sa právnymi predpismi o ochrane osobných údajov, alebo touto Zmluvou ukladajú výslovne poskytovateľovi ako sprostredkovateľovi, alebo ak konal nad rámec alebo v rozpore s pokynmi objednávateľa v právnej pozícii prevádzkovateľa podľa prílohy č. 5 tejto Zmluvy. Ak poskytovateľ ako sprostredkovateľ zapojí ďalšieho sprostredkovateľa, zodpovedá objednávateľovi za škodu spôsobenú porušením povinností tohto ďalšieho sprostredkovateľa, akoby tieto povinnosti porušil sám.


Článok 11
Zmena a ukončenie Zmluvy

1. Zmluva zaniká: 
a) uplynutím dohodnutej doby trvania Zmluvy;
b) písomnou dohodou zmluvných strán;
c) písomnou výpoveďou objednávateľa aj bez uvedenia dôvodu s 3 mesačnou výpovednou lehotou, ktorá začína plynúť od prvého dňa nasledujúceho kalendárneho mesiaca po mesiaci, v ktorom bola doručená písomná výpoveď adresátovi. Počas plynutia výpovednej lehoty sa zmluvné strany zaväzujú plniť vzájomné povinnosti vyplývajúce z tejto Zmluvy;
d) odstúpením od Zmluvy ktoroukoľvek zo zmluvných strán. 
2. Od tejto Zmluvy možno odstúpiť v prípadoch uvedených v tejto Zmluve a v súlade s ustanovením § 344 a nasl. Obchodného zákonníka. Odstúpenie od tejto Zmluvy musí byť druhej zmluvnej strane doručené v listinnej podobe.
3. Poskytovateľ je oprávnený odstúpiť od tejto Zmluvy v prípade, ak objednávateľ nezaplatí cenu za riadne a včas dodané a prevzaté plnenie v lehote do 40 dní po uplynutí dohodnutej lehoty splatnosti oprávnene vystavenej faktúry spĺňajúcej požiadavky tejto Zmluvy.
4. Objednávateľ je oprávnený odstúpiť od tejto Zmluvy aj v prípade, ak 
a) poskytovateľ je v omeškaní s poskytnutím plnení uvedených vo výzve na plnenie viac ako 5 pracovných dní,
b) sa vyhlásenie poskytovateľa uvedené v čl. 2 bod 3. tejto Zmluvy ukáže ako nepravdivé alebo sa počas účinnosti tejto Zmluvy nepravdivým stane,
c) sa poskytovateľ stane dlžníkom poistného na zdravotné poistenie, ktoré je povinný platiť objednávateľovi,
d) poskytovateľovi bol uložený jeden, alebo viacero trestov uvedených v § 10 zák. č. 91/2016 Z. z. o trestnej zodpovednosti právnických osôb v znení neskorších predpisov,
e) dôjde k výmazu poskytovateľa - partnera verejného sektora na návrh oprávnenej osoby počas trvania Zmluvy, 
f) je poskytovateľ  - partner verejného sektora viac ako 30 dní v omeškaní so zápisom  novej oprávnenej osoby podľa § 10 ods. 2 tretia veta zákona o registri partnerov verejného sektora,
g) subdodávatelia poskytovateľa, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
5. Objednávateľ je oprávnený od Zmluvy odstúpiť dňom právoplatného rozhodnutia registrujúceho orgánu o výmaze poskytovateľa alebo niektorého subdodávateľa poskytovateľa podľa § 12 zákona o registri partnerov verejného sektora.
6. Objednávateľ je oprávnený od Zmluvy odstúpiť dňom právoplatného rozhodnutia registrujúceho orgánu o pokute uloženej poskytovateľovi podľa § 13 ods. 2 zákona o registri partnerov verejného sektora.
7. V prípade, že nie je splnená povinnosť poskytovateľa podľa § 11 ods. 2 zákona o registri partnerov verejného sektora, alebo ak je poskytovateľ v omeškaní s plnením svojej povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto Zmluva.
8. Poskytovateľ vyhlasuje, že nie je osobou podľa § 11 ods. 1 písm. c) a d)  zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od Zmluvy odstúpiť, a poskytovateľ je povinný nahradiť objednávateľovi škodu, ktorá mu tým vznikla.
9. Účinky odstúpenia od tejto Zmluvy nastávajú momentom doručenia písomného odstúpenia druhej zmluvnej strane.  
10. Zánikom tejto Zmluvy nie sú dotknuté práva a povinnosti zmluvných strán, ktoré vznikli do dňa jej zániku, ani ustanovenia tejto Zmluvy, ktoré majú podľa svojho obsahu alebo povahy trvať aj po jej zániku. Zánikom tejto Zmluvy nie sú dotknuté najmä vlastnícke právo objednávateľa k dodaným a protokolárne prevzatým hardvérovým komponentom XDR riešenia, právo objednávateľa používať trvalú licenciu podľa položky P7 Prílohy č. 2 tejto Zmluvy, právo objednávateľa používať riadne poskytnuté a uhradené licencie a licenčné oprávnenia počas obdobia, na ktoré boli poskytnuté, práva objednávateľa k odovzdanej dokumentácii, práva objednávateľa zo zodpovednosti za vady, zo záruky za akosť a zo servisného krytia, povinnosti týkajúce sa ochrany dôverných informácií, mlčanlivosti, ochrany osobných údajov a bezpečnosti informácií, ani nároky na zaplatenie zmluvných pokút, úrokov z omeškania a náhrady škody. 
11. Pre vylúčenie všetkých pochybností objednávateľ vyhlasuje, že žiadna ním určená oprávnená osoba či kontaktná osoba nie je oprávnená konať v mene a na účet objednávateľa vo veci zmien Zmluvy, ukončenia platnosti Zmluvy, ako ani uzatvárať dodatky k Zmluve, ak na tieto úkony nebola osobitne splnomocnená alebo poverená.

Článok 12
Doručovanie

1. Zmluvné strany určujú na účely komunikácie súvisiacej s plnením predmetu tejto Zmluvy nasledovné kontaktné osoby (ďalej len „kontaktné osoby“) a ich údaje v rozsahu meno a priezvisko, e-mail, telefónne číslo: 
a) za objednávateľa: (pozn.: bude doplnené pred uzavretím tejto Zmluvy)
b) za poskytovateľa: (pozn.: bude doplnené pred uzavretím tejto Zmluvy)
2. Zmenu kontaktných osôb je možné vykonať písomným oznámením, podpísaným štatutárnym zástupcom príslušnej zmluvnej strany doručeným druhej zmluvnej strane, pričom na zmenu kontaktných osôb sa nevyžaduje uzavretie dodatku k tejto Zmluve.
3. Zmluvné strany sa dohodli, že písomnosti podľa tejto Zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Pre vylúčenie všetkých pochybností zmluvné strany zhodne konštatujú, že ak táto Zmluva pre konkrétnu písomnosť požaduje konkrétny spôsob doručovania, zmluvné strany sú povinné doručovať príslušnú písomnosť spôsobom príslušným podľa tejto Zmluvy.
4. Písomnosti doručované poštou a kuriérskou službou sa doručujú na adresu sídla zmluvných strán alebo oznámenú v súlade s týmto článkom.
5. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti, s výnimkou elektronickej faktúry, doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu kontaktnej alebo oprávnenej osoby druhej zmluvnej strany.
6. Na doručovanie písomností týkajúcich sa vzniku, zmeny alebo zániku Zmluvy alebo akéhokoľvek porušenia Zmluvy sa nepoužije e-mail.

Článok 13
Záverečné ustanovenia

1. Zmluva sa uzatvára na dobu určitú, a to do uplynutia 60 mesiacov odo dňa protokolárneho prevzatia riadne implementovaných komponentov XDR riešenia objednávateľom. 
2. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov. 
3. Vo veciach nešpecifikovaných v tejto Zmluve platia ustanovenia Obchodného zákonníka a súvisiace všeobecne záväzné právne predpisy platné v Slovenskej republike. Rozhodným právom pre túto Zmluvu je slovenský právny poriadok. 
4. Ak sa na túto Zmluvu vzťahuje Dohovor OSN o medzinárodnej kúpe tovaru uverejnený oznámením Federálneho ministerstva zahraničných vecí č. 160/1991 Zb., zmluvné strany sa v súlade s čl. 6 uvedeného Dohovoru dohodli na vylúčení jeho aplikácie na ich zmluvný vzťah založený touto Zmluvou.
5. Písomnosti a komunikácia medzi zmluvnými stranami týkajúca sa tejto Zmluvy bude prebiehať aj v slovenskom jazyku, vrátane vystavovania účtovných dokladov a ich príloh.
6. Ak nebolo dohodnuté inak, jednotlivé ustanovenia Zmluvy môžu byť menené, doplňované alebo zrušené iba po vzájomnej dohode zmluvných strán, formou písomných číslovaných a datovaných dodatkov, ktoré budú podpísané oboma zmluvnými stranami a budú tvoriť neoddeliteľnú súčasť Zmluvy, a to s prihliadnutím na príslušné ustanovenia zákona o verejnom obstarávaní.
7. Ak by niektoré z ustanovení tejto Zmluvy bolo neplatné, alebo by sa takým stalo neskôr, nebude tým dotknutá platnosť ostatných ustanovení tejto Zmluvy. Zmluvné strany sa zaväzujú vyvinúť maximálne úsilie na konvalidáciu neplatného ustanovenia Zmluvy, a ak taká konvalidácia nebude možná, zmluvné strany sa zaväzujú nahradiť neplatné ustanovenie takým ustanovením, ktoré sa svojim obsahom a povahou čo najviac približuje účelu, ktorý chceli zmluvné strany dosiahnuť neplatným ustanovením Zmluvy.
8. Zmluvné strany sa zaväzujú, že všetky spory, vyplývajúce z tejto Zmluvy, budú riešiť predovšetkým formou dohody. Na riešenie sporov vyplývajúcich z tejto Zmluvy sú príslušné súdy Slovenskej republiky.
9. Neoddeliteľnou súčasťou Zmluvy sú tieto prílohy: 
Príloha č. 1 „Špecifikácia a podmienky plnenia“
Príloha č. 2 „Cenník“
Príloha č. 3 „Zoznam subdodávateľov“
Príloha č. 4 „Zabezpečenie plnenia bezpečnostných opatrení a notifikačných povinností podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov pri plnení Zmluvy“
Príloha č. 5 „Podmienky spracúvania osobných údajov, práva a povinnosti zmluvných strán pri spracúvaní osobných údajov“
10. Zmluva je vyhotovená v troch rovnopisoch, z ktorých každý má platnosť originálu. Objednávateľ obdrží dva rovnopisy a poskytovateľ jeden rovnopis tejto Zmluvy.
11. Zmluvné strany vyhlasujú, že si túto Zmluvu pred jej podpísaním prečítali, jej obsahu porozumeli a na znak súhlasu s jej obsahom ju podpísali. 

V Bratislave dňa ….....................	V............................dňa …...............

Za objednávateľa:	Za poskytovateľa: 



.........................................                       	          	 .............................................
Ing. Matúš Jurových, PhD.				 meno
predseda predstavenstva		                        funkcia
Všeobecná zdravotná poisťovňa, a.s.                      spoločnosť



........................................
JUDr. Denisa Slivková
členka predstavenstva  
Všeobecná zdravotná poisťovňa, a.s.



Príloha č. 1

Špecifikácia a podmienky plnenia  – XDR riešenie (Extended Detection and Response)

1. Predmet plnenia
Predmetom zákazky je dodanie, implementácia, konfigurácia, integrácia, otestovanie, zdokumentovanie, zaškolenie a zabezpečenie podpory komplexného riešenia kybernetickej bezpečnosti typu XDR – Extended Detection and Response, ďalej len „XDR riešenie“.
XDR riešenie musí zabezpečiť centralizovanú detekciu, koreláciu, analýzu a reakciu na bezpečnostné udalosti a incidenty naprieč IT infraštruktúrou objednávateľa.
Riešenie musí byť obstarané ako samostatná technologická časť v rámci spoločného obstarávania bezpečnostných technológií. Riešenie musí byť samostatne oceniteľné, samostatne implementovateľné, samostatne akceptovateľné a samostatne prevádzkovo použiteľné.

Predmetom zákazky je najmä:
1. dodanie licencií alebo práv na používanie XDR riešenia, 
2. dodanie všetkých komponentov potrebných na riadnu prevádzku riešenia, 
3. implementácia riešenia v prostredí objednávateľa, 
4. integrácia s existujúcimi bezpečnostnými a prevádzkovými systémami, 
5. konfigurácia detekčných, korelačných a reakčných politík, 
6. konfigurácia integračných rozhraní, 
7. konfigurácia reportov a dashboardov, 
8. vykonanie testov funkčnosti a bezpečnosti, 
9. odovzdanie technickej, prevádzkovej a administrátorskej dokumentácie, 
10. školenie administrátorov, bezpečnostného tímu a SOC tímu, 
11. poskytovanie podpory, maintenance, bezpečnostných aktualizácií, opráv a aktualizácií detekčných mechanizmov počas 60 mesiacov. 

Cena musí zahŕňať všetky licencie, subskripcie, implementačné práce, integračné práce, školenia, dokumentáciu, podporu, maintenance, aktualizácie, opravy, threat intelligence aktualizácie a všetky ostatné náklady potrebné na riadne dodanie a používanie riešenia počas celého požadovaného obdobia podpory.
Ak je v tomto opise uvedený názov technológie, protokolu, platformy, výrobku, výrobcu, certifikácie alebo technického štandardu, objednávateľ pripúšťa ekvivalentné riešenie, ktoré preukázateľne spĺňa rovnaký účel, bezpečnostnú úroveň, integračnú schopnosť, prevádzkovú kompatibilitu a funkčný výsledok.

2. Cieľ riešenia
Cieľom obstarania XDR riešenia je zavedenie centralizovanej platformy alebo ekvivalentnej integrovanej bezpečnostnej architektúry na pokročilú detekciu, koreláciu, analýzu, vyšetrovanie a reakciu na bezpečnostné incidenty.
Riešenie musí umožniť pokročilú ochranu pred modernými kybernetickými hrozbami, ktoré využívajú viacero útočných vektorov, techniky obchádzania bezpečnostných mechanizmov, laterálny pohyb, credential abuse, škodlivý kód, ransomvér a stealth správanie.

Cieľom riešenia je najmä:
1. zníženie času detekcie bezpečnostných incidentov, 
2. zníženie času reakcie na bezpečnostné incidenty, 
3. zníženie počtu falošných poplachov, 
4. automatizácia bezpečnostných procesov, 
5. zvýšenie viditeľnosti naprieč infraštruktúrou, 
6. podpora SOC procesov kybernetickej bezpečnosti, 
7. podpora threat huntingu, 
8. podpora forenznej analýzy, 
9. podpora incident response procesov, 
10. zlepšenie schopnosti korelácie udalostí z viacerých zdrojov. 

3. Architektúra riešenia
Riešenie musí byť navrhnuté ako XDR platforma alebo ekvivalentná integrovaná bezpečnostná architektúra.

Architektúra riešenia musí spĺňať minimálne tieto požiadavky:
1. on-premise nasadenie schopné poskytnúť kompletnú funkcionalitu aj bez konektivity do internetu a teda bez povinnej závislosti od verejnej cloudovej služby výrobcu, 
2. vysoká dostupnosť kritických komponentov, 
3. minimálne dva uzly pre kritické komponenty alebo ekvivalentný mechanizmus vysokej dostupnosti, 
4. eliminácia single point of failure pre kľúčové komponenty, 
5. redundancia senzorov podľa návrhu riešenia, 
6. redundancia úložiska podľa návrhu riešenia, 
7. centrálne riadenie detekcií, 
8. centrálne riadenie reakcií, 
9. centrálne riadenie integračných väzieb, 
10. škálovateľnosť riešenia bez degradácie detekčných, analytických a korelačných schopností, 
11. podpora trvalého offline režimu, teda v izolovaných alebo bezpečnostne obmedzených prostredí, 
12. spracovanie telemetrie podľa kapacity infraštruktúry objednávateľa, 
13. zabezpečená komunikácia medzi komponentmi, 
14. auditovateľné logovanie administrátorských činností, 
15. dostupnosť systému minimálne 99,9 % za príslušné trojmesačné obdobie mimo plánovaných odstávok. 

Riešenie musí umožniť integrovaný alebo jednotný pohľad na dostupné bezpečnostné moduly, najmä na oblasť sieťovej detekcie, endpoint detekcie, sandbox analýzy, identity security, deception mechanizmov, sieťovej viditeľnosti a korelácie udalostí.

4. Funkčné požiadavky XDR platformy
Riešenie musí zabezpečovať minimálne tieto funkcie:

1. jednotný prehľad bezpečnostných udalostí naprieč dostupnými dátovými zdrojmi v jednotnom užívateľskom rozhraní, 
2. zber telemetrie z viacerých vlastných zdrojov (sieť, endpoint, Active Directory, deception), 
3. normalizáciu telemetrie, 
4. koreláciu udalostí, 
5. deduplikáciu udalostí, 
6. redukciu alert noise, 
7. behaviorálnu analýzu, 
8. detekciu anomálií, 
9. detekciu pokročilých útokov, 
10. detekciu multivektorových útokov, 
11. detekciu laterálneho pohybu, 
12. mapovanie detekcií na MITRE ATT&CK alebo ekvivalentný rámec, 
13. automatizované alebo poloautomatizované reakcie na incidenty, 
14. izoláciu zariadení alebo ekvivalentnú reakčnú schopnosť, 
15. blokovanie komunikácie alebo ekvivalentnú reakčnú schopnosť, 
16. ukončenie škodlivých procesov alebo ekvivalentnú reakčnú schopnosť, 
17. integráciu so SIEM systémom objednávateľa, 
18. threat hunting, 
19. retrospektívne vyhľadávanie, 
20. forenznú analýzu udalostí, 
21. session history alebo ekvivalentnú historickú analytiku, 
22. centrálny incident management alebo integrovaný pohľad na incidenty, 
23. centrálne riadenie detekčných politík, 
24. centrálne riadenie reakčných politík, 
25. RBAC, 
26. MFA, 
27. auditné logovanie administrátorských činností, 
28. API integrácie, 
29. integráciu threat intelligence feedov, 
30. tvorbu reportov, 
31. tvorbu dashboardov, 
32. notifikácie udalostí, 
33. eskaláciu incidentov, 
34. podporu SOC procesov. 

5. Modul NDR – Network Detection and Response
Riešenie musí poskytovať funkcionalitu NDR alebo ekvivalentnú funkcionalitu sieťovej detekcie a reakcie.

NDR alebo ekvivalentný modul musí zabezpečiť minimálne:
1. monitoring sieťovej prevádzky s kapacitou minimálne 2 Gbps alebo ekvivalentnou kapacitou zodpovedajúcou prostrediu objednávateľa, 
2. analýzu sieťovej prevádzky, 
3. identifikáciu aplikačných protokolov, 
4. identifikáciu anomálií v sieťovej komunikácii, 
5. detekciu laterálneho pohybu, 
6. detekciu malware komunikácie, 
7. detekciu podozrivých sieťových vzorcov, 
8. behaviorálnu analýzu sieťovej prevádzky, 
9. Network Behavior Anomaly Detection alebo ekvivalentnú schopnosť, 
10.  schopnosť analyzovať kompletný obsah prenášaných spojení, 
11. schopnosť nájsť hrozby aj vo vnorenom obsahu (archívy, zložené dokumentové formáty) bez obmedzenia úrovne vnorenia,
12. extrakciu sieťových metadát a ich kontinuálne a neselektívne ukladanie, 
13.  vyhodnocovanie prenášaného obsahu pomocou komplexných pravidiel pracujúcich na úrovni paketov (DPI) i celých spojení,
14. TLS fingerprinting, napríklad JA3, JA4 alebo ekvivalent, 
15. analýzu TLS metadát, 
16. analýzu certifikátov, 
17. retrospektívne vyhľadávanie v sieťových dátach, 
18. prioritizáciu incidentov podľa rizika, 
19. logovanie používateľských a administrátorských akcií, 
20. retenciu bezpečnostných logov minimálne 12 mesiacov, 
21. uchovávanie paketových dát, sieťových metadát alebo ekvivalentných forenzne využiteľných sieťových údajov podľa návrhu riešenia, 
22. bezpečný export udalostí do SIEM alebo ekvivalentného systému. 

6. Modul EDR – Endpoint Detection and Response
Riešenie musí poskytovať funkcionalitu EDR alebo ekvivalentnú funkcionalitu endpoint detekcie a reakcie.

EDR alebo ekvivalentný modul musí zabezpečiť minimálne:
1. ochranu minimálne 2 500 endpointov alebo ekvivalentnú škálovateľnú kapacitu, 
2. zber telemetrie z endpointov, 
3. zber informácií o procesoch, 
4. zber informácií o sieťovej aktivite endpointov, 
5. zber informácií o súborových aktivitách, 
6. zber relevantných systémových udalostí, 
7. schopnosť prehľadávať zozbierané informácie aj pre udalosti z endpointov, ktoré nie sú v danej chvíli on-line,
8. detekciu malware, 
9. detekciu ransomvéru, 
10. detekciu exploitov, 
11. detekciu podozrivého správania, 
12. sandbox analýzu alebo ekvivalentnú analytickú schopnosť, 
13. izoláciu endpointov, 
14. schopnosť vzdialenej činnosti na endpointe v reálnom čase – live response s terminálovým sedením,
15. schopnosť vzdialenej činnosti na endpointe pomocou úloh, ktoré môžu byť vykonávané na jednom, viac alebo skupine endpointov súčasne,
16. prácu so súbormi v rámci live response, 
17. prácu s procesmi v rámci live response, 
18. automatizované reakcie, 
19. ukončenie procesu alebo ekvivalentnú reakčnú schopnosť, 
20. karanténu súborov alebo ekvivalentnú reakčnú schopnosť, 
21. centrálnu správu agentov, 
22. centrálnu správu politík, 
23. reportovanie stavu endpointov, 
24. integráciu s centrálnou XDR koreláciou, 
25. bezpečný export udalostí do SIEM alebo ekvivalentného systému. 

7. Deception funkcionalita
Riešenie môže obsahovať deception technológie alebo ekvivalentné mechanizmy na detekciu laterálneho pohybu, credential abuse a neautorizovanej aktivity v infraštruktúre.

Ak je deception funkcionalita súčasťou ponúkaného riešenia, musí poskytovať minimálne:
1. vytváranie decoy entít alebo ekvivalentných pascí, 
2. vytváranie honeytokenov alebo ekvivalentných návnad na koncových bodoch,
3. použitie simulačných identít alebo ekvivalentných mechanizmov, 
4. detekciu laterálneho pohybu, 
5. detekciu neoprávnenej interakcie s návnadami, 
6. detekciu pokusov o zneužitie falošných credentials, 
7. možnosť mapovania útočných ciest alebo ekvivalentnú analytickú schopnosť, 
8. generovanie vysoko presných alertov, 
9. integráciu s centrálnou XDR koreláciou, 
10. schopnosť automaticky reagovať na zmeny v prostredí úpravou parametrov pascí,
11. export udalostí do SIEM alebo ekvivalentného systému. 

Deception funkcionalita môže byť dodaná ako samostatný modul, integrovaná funkcia alebo ekvivalentný bezpečnostný mechanizmus.

8. AD Security a Identity Security funkcionalita
Riešenie musí umožniť monitoring a detekciu bezpečnostných udalostí súvisiacich s identitou, adresárovými službami a privilegovanými účtami, ak sú tieto zdroje v prostredí objednávateľa dostupné.

AD Security, Identity Security alebo ekvivalentná funkcionalita musí zabezpečiť najmä:
1. monitoring Active Directory,
2. detekciu útokov na Active Directory, 
3. detekciu credential theft, 
4. detekciu privilege abuse, 
5. detekciu podozrivého používania privilegovaných účtov, 
6. detekciu anomálií v identitnom prostredí, 
7. detekciu rizikových konfigurácií alebo ekvivalentnú schopnosť, 
8. analýzu AD logov alebo ekvivalentných identitných logov, 
9. real-time alerting na rizikové udalosti, 
10. integráciu s centrálnou XDR koreláciou, 
11. export udalostí do SIEM alebo ekvivalentného systému. 

9. Sandbox funkcionalita
Riešenie musí obsahovať sandbox funkcionalitu alebo ekvivalentnú schopnosť izolovanej analýzy podozrivých súborov, objektov alebo správania.

Sandbox funkcionalita musí zabezpečiť minimálne:
1. analýzu škodlivého kódu v izolovanom prostredí, 
2. dynamickú analýzu malvéru, 
3. analýzu správania podozrivých súborov, 
4. vyhodnotenie indikátorov kompromitácie, 
5. generovanie výsledkov analýzy pre potreby XDR korelácie, 
6. integráciu s XDR platformou, 
7. export výsledkov analýzy do SIEM alebo ekvivalentného systému, 
8. podporu a licencie na 60 mesiacov. 

Sandbox riešenie môže byť realizované ako hardvérová, softvérová, virtualizovaná alebo ekvivalentná implementácia.
Ak je predmetom dodávky hardvérová platforma, musí byť poskytnutá minimálne 5-ročná záruka alebo ekvivalentné servisné krytie.

10. Sieťová viditeľnosť a packet broker funkcionalita
Riešenie musí zabezpečiť dostatočnú sieťovú viditeľnosť pre bezpečnostné nástroje.
Sieťová viditeľnosť, packet broker alebo ekvivalentná funkcionalita musí zabezpečiť minimálne:
1. agregáciu sieťovej prevádzky, 
2. filtrovanie sieťovej prevádzky, 
3. load balancing pre bezpečnostné systémy, 
4. optimalizáciu sieťovej prevádzky pre bezpečnostné nástroje, 
5. distribúciu relevantnej prevádzky do bezpečnostných nástrojov, 
6. podporu integrácie s NDR alebo ekvivalentným modulom, 
7. podporu existujúcej alebo novododanej sieťovej infraštruktúry, 
8. podporu a licencie minimálne na 60 mesiacov. 
9. Ak je súčasťou dodávky hardvér, musí byť poskytnutá minimálne 5-ročná záruka alebo ekvivalentné servisné krytie.
11. Integrované riešenie
Riešenie musí zabezpečiť integrovanú prevádzku dostupných bezpečnostných modulov a zdrojov.

Integrované riešenie musí zabezpečiť:
1. prepojenie dostupných bezpečnostných modulov, 
2. koreláciu udalostí naprieč zdrojmi, 
3. centrálny alebo integrovaný pohľad na incidenty, 
4. jednotný incident management alebo ekvivalentnú funkcionalitu, 
5. end-to-end viditeľnosť podľa rozsahu nasadenia, 
6. spoločné vyhodnocovanie rizika, 
7. prioritizáciu incidentov, 
8. väzbu udalostí na aktíva, identity alebo endpointy, ak sú tieto dáta dostupné, 
9. podporu SOC procesov, 
10. podporu incident response procesov, 
11. podporu threat huntingu, 
12. podporu forenznej analýzy. 

12. Bezpečnostné požiadavky
Riešenie musí spĺňať tieto bezpečnostné požiadavky:

1. komunikácia medzi komponentmi musí byť šifrovaná, 
2. administrátorské prístupy musia byť auditované, 
3. riešenie musí podporovať RBAC, 
4. riešenie musí podporovať MFA, 
5. riešenie musí podporovať integráciu s AD, LDAP alebo ekvivalentnou adresárovou službou, 
6. riešenie musí podporovať integráciu s PKI infraštruktúrou objednávateľa alebo ekvivalentom, 
7. riešenie musí podporovať TACACS+, RADIUS alebo ekvivalentný mechanizmus, ak je relevantný, 
8. riešenie musí umožniť bezpečný export udalostí, 
9. riešenie musí chrániť auditné záznamy pred neoprávnenou zmenou, 
10. riešenie musí umožniť bezpečnú aktualizáciu detekčných mechanizmov, 
11. riešenie musí umožniť prevádzku bez povinnej závislosti od verejnej cloudovej služby výrobcu, 
12. riešenie musí podporovať offline alebo izolované prostredia, ak je to potrebné pre prostredie objednávateľa. 

13. Integračné požiadavky
Riešenie musí podporovať integráciu minimálne s týmito typmi systémov:

1. SIEM alebo ekvivalentný bezpečnostný monitorovací systém, 
2. Active Directory, LDAP alebo ekvivalentná adresárová služba, 
3. syslog alebo ekvivalentný mechanizmus exportu udalostí, 
4. e-mailový systém pre notifikácie, 
5. TACACS+, RADIUS alebo ekvivalentný mechanizmus, ak je používaný objednávateľom, 
6. PKI infraštruktúra alebo ekvivalentný mechanizmus správy certifikátov, 
7. REST API alebo ekvivalentné integračné rozhranie, 
8. service desk alebo ITSM systém, ak je používaný objednávateľom, 
9. threat intelligence zdroje, 
10. bezpečnostné a prevádzkové nástroje objednávateľa. 

Integrácie musia byť realizovateľné cez API, syslog, štandardné protokoly, konektory alebo iný ekvivalentný bezpečný mechanizmus.

14. Implementačné požiadavky
Súčasťou dodávky musí byť:

1. návrh cieľovej architektúry XDR riešenia, 
2. implementácia riešenia v prostredí objednávateľa, 
3. inštalácia centrálnych komponentov, 
4. nasadenie potrebných senzorov, agentov alebo ekvivalentných zberových komponentov, 
5. konfigurácia detekčných politík, 
6. konfigurácia korelačných pravidiel, 
7. konfigurácia reakčných politík, 
8. konfigurácia používateľov a rolí, 
9. konfigurácia MFA, 
10. konfigurácia reportov a dashboardov, 
11. integrácia so SIEM alebo ekvivalentným systémom, 
12. integrácia s AD, LDAP alebo ekvivalentnou adresárovou službou, 
13. integrácia so syslog alebo ekvivalentným mechanizmom, 
14. integrácia s e-mailovými notifikáciami, 
15. integrácia s PKI alebo ekvivalentnou infraštruktúrou, ak je relevantná, 
16. integrácia s ITSM alebo service desk systémom, ak je dostupný, 
17. nastavenie threat intelligence zdrojov, 
18. vykonanie testov funkčnosti, 
19. vykonanie akceptačných testov, 
20. odstránenie zistených kritických a vysokých nedostatkov, 
21. odovzdanie technickej dokumentácie, 
22. odovzdanie prevádzkovej dokumentácie, 
23. odovzdanie administrátorskej dokumentácie, 
24. školenie administrátorov, bezpečnostného tímu a SOC tímu. 

15. Školenie
Školenie musí byť poskytnuté:
1. v slovenskom alebo českom jazyku, 
2. v rozsahu minimálne 5 pracovných dní, 
3. pre minimálne 8 účastníkov, 
4. vrátane školiacich materiálov, 
5. vrátane praktických ukážok. 

Obsah školenia musí zahŕňať minimálne:
1. správu systému, 
2. konfiguráciu systému, 
3. správu používateľov a rolí, 
4. správu detekčných politík, 
5. správu reakčných politík, 
6. incident response, 
7. threat hunting, 
8. forenznú analýzu, 
9. prácu s alertmi, 
10. prácu s incidentmi, 
11. tvorbu reportov a dashboardov, 
12. integráciu so SIEM, 
13. základné princípy prevádzky a údržby riešenia. 

16. Dokumentácia
Poskytovateľ je povinný odovzdať minimálne túto dokumentáciu:

1. architektúru riešenia, 
2. opis nasadených komponentov, 
3. konfiguračnú dokumentáciu, 
4. prevádzkovú dokumentáciu, 
5. administrátorskú príručku, 
6. používateľskú príručku pre vybrané roly, 
7. postup aktualizácií, 
8. postup zálohovania a obnovy, 
9. postup riešenia incidentov, 
10. opis integračných rozhraní, 
11. opis detekčných mechanizmov, 
12. opis reakčných mechanizmov, 
13. opis reportovacích možností, 
14. opis dashboardov, 
15. akceptačný protokol, 
16. záznam zo školenia. 

17. SLA a podpora
Minimálna garantovaná dostupnosť centrálnych komponentov XDR riešenia, ktorých prevádzku alebo podporu zabezpečuje poskytovateľ a ktorých dostupnosť môže poskytovateľ objektívne ovplyvniť, je 99,9 % za príslušné trojmesačné obdobie, mimo plánovaných odstávok a prípadov nedostupnosti, za ktoré poskytovateľ nezodpovedá.
Dostupnosť sa vypočíta podľa vzorca:
Dostupnosť (%) = ((T – N) / T) × 100
kde:
· T je celkový počet minút v príslušnom trojmesačnom období, počas ktorých má byť riešenie dostupné, 
· N je celkový počet minút neplánovanej nedostupnosti riešenia v príslušnom trojmesačnom období. 
Za nedostupnosť sa považuje stav, počas ktorého nie sú dostupné kľúčové funkcionality centrálnych komponentov XDR riešenia, najmä zber a spracovanie bezpečnostných udalostí, ich detekcia, korelácia, analýza alebo reakcia na bezpečnostné udalosti a incidenty, a to z dôvodov na strane poskytovateľa alebo komponentov riešenia, za ktorých funkčnosť poskytovateľ zodpovedá.
Do času nedostupnosti sa nezapočítava:
a) plánovaná odstávka oznámená objednávateľovi najmenej 5 pracovných dní vopred a vopred odsúhlasená objednávateľom,
b) nedostupnosť spôsobená poruchou alebo nedostupnosťou infraštruktúry, systémov alebo služieb objednávateľa, ktoré nie sú predmetom plnenia poskytovateľa,
c) nedostupnosť spôsobená konaním alebo opomenutím objednávateľa v rozpore s pokynmi poskytovateľa alebo výrobcu,
d) nedostupnosť spôsobená okolnosťou vylučujúcou zodpovednosť podľa príslušných právnych predpisov.
Plánovanou odstávkou sa rozumie vopred oznámené a objednávateľom odsúhlasené prerušenie alebo obmedzenie dostupnosti riešenia nevyhnutné najmä na vykonanie údržby, aktualizácie, upgrade alebo iného servisného zásahu. Plánované odstávky sa vykonávajú prednostne mimo pracovného času objednávateľa. Celkový rozsah plánovaných odstávok nesmie presiahnuť 8 hodín za kalendárny mesiac, ak objednávateľ v konkrétnom prípade vopred neodsúhlasí vyšší rozsah.
Poskytovateľ je povinný viesť evidenciu nedostupnosti riešenia a na požiadanie objednávateľa preukázať dodržanie garantovanej dostupnosti za príslušné trojmesačné obdobie, a do 10 pracovných dní po skončení príslušného trojmesačného obdobia predložiť objednávateľovi report o dosiahnutej dostupnosti, vrátane údajov o jednotlivých prípadoch nedostupnosti a plánovaných odstávkach. Dôvody na nezapočítanie nedostupnosti je povinný preukázať poskytovateľ.


Podpora musí zahŕňať:
1. štandardnú podporu minimálne v režime 8x5 t. j. v pracovných dňoch od pondelka do piatka v čase od 8:00 hod. do 16:00 hod., okrem dní pracovného pokoja a štátnych sviatkov v Slovenskej republike, 
2. podporu 24x7 pre kritické incidenty priority P1, 
3. servisný portál, 
4. e-mailový kontakt, 
5. telefonický kontakt, 
6. vzdialenú diagnostiku, 
7. incident management, 
8. opravy chýb, 
9. bezpečnostné aktualizácie, 
10. aktualizácie detekčných mechanizmov, 
11. threat intelligence aktualizácie, 
12. podporu konfigurácie, 
13. podporu integrácií, 
14. 60 mesiacov softvérovej podpory, 
15. 60 mesiacov maintenance. 

Ak je súčasťou dodávky hardvér, musí byť poskytnutá minimálne 5-ročná záruka alebo ekvivalentné servisné krytie.

Reakčné časy:
	Priorita
	Popis
	Maximálny reakčný čas

	P1
	Kritický výpadok XDR riešenia alebo kritická nefunkčnosť detekcie alebo reakcie
	1 hodina

	P2
	Degradácia služby alebo výpadok významnej funkcionality
	4 hodiny

	P3
	Štandardná chyba bez kritického dopadu
	1 pracovný deň

	P4
	Konzultačná alebo servisná požiadavka
	3 pracovné dni



Reakčným časom sa rozumie čas od preukázateľného nahlásenia incidentu alebo požiadavky objednávateľom prostredníctvom dohodnutého komunikačného kanála do potvrdenia prijatia incidentu alebo požiadavky poskytovateľom a začatia jej riešenia.

Reakčný čas pre incidenty priority P1 plynie nepretržite v režime 24×7×365. Reakčné časy pre priority P2 až P4 plynú iba počas času poskytovania štandardnej podpory 8×5.

Za dodržanie reakčného času sa nepovažuje iba automatické potvrdenie prijatia incidentu alebo požiadavky; poskytovateľ musí v rámci reakčného času preukázateľne začať jeho diagnostiku alebo riešenie.

18. Akceptačné kritériá
XDR riešenie bude považované za riadne dodané a akceptované po úspešnom preukázaní minimálne týchto scenárov:

1. prihlásenie používateľa cez centrálnu autentifikáciu, 
2. priradenie roly a oprávnení cez RBAC, 
3. overenie MFA, 
4. zber telemetrie z minimálne dvoch typov zdrojov (sieť, endpoint), 
5. normalizácia telemetrie, 
6. korelácia udalostí z viacerých zdrojov, 
7. vytvorenie bezpečnostného incidentu, 
8. prioritizácia incidentu podľa rizika, 
9. zobrazenie incidentu v centrálnej konzole alebo integrovanom pohľade, 
10. export udalosti alebo incidentu do SIEM alebo ekvivalentného systému, 
11. vytvorenie alebo odoslanie notifikácie, 
12. spustenie alebo simulácia automatizovanej reakcie, 
13. izolácia endpointu alebo ekvivalentná reakčná schopnosť, 
14. retrospektívne vyhľadávanie v dostupných dátach, 
15. vykonanie threat hunting scenára, 
16. vykonanie forenznej analýzy udalosti, 
17. detekcia sieťovej anomálie alebo ekvivalentný NDR scenár, 
18. detekcia endpointovej hrozby alebo ekvivalentný EDR scenár, 
19. analýza podozrivého objektu v sandboxe alebo ekvivalentný analytický scenár, 
20. overenie integrácie s AD, LDAP alebo ekvivalentným zdrojom identity, 
21. overenie auditného logovania administrátorských činností, 
22. vytvorenie technického reportu, 
23. vytvorenie manažérskeho reportu, 
24. preukázanie šifrovanej komunikácie medzi komponentmi, 
25. preukázanie vysokej dostupnosti alebo ekvivalentného mechanizmu pre kritické komponenty, 
26. odovzdanie dokumentácie, 
27. vykonanie školenia. 




Interné

Interné

Príloha č. 2
	CenníkP.č.
	Položka, popis
	Merná jednotka
	Počet
	Cena v eur bez DPH za mernú jednotku
	Cena v eur bez DPH spolu za položku
	Cena  spolu v eur s DPH

	P1
	NDR (Network Detection and Response) platforma pre monitoring a analýzu sieťovej prevádzky v rozsahu minimálne 2 Gbps vrátane retencie bezpečnostných logov, sieťových relácií a metadát na obdobie minimálne 12 mesiacov a retrospektívnej analytiky minimálne za posledných 30 dní, licencovanie na obdobie 5 rokov
	celok
	1
	 
	 
	 

	P2
	NDR podpora 
	rok
	5
	 
	 
	 

	P3
	Sandbox HW  s 5-ročnou zárukou výrobcu
	celok
	1
	 
	 
	 

	P4
	Sandbox  licencia - Licencovanie sandbox riešenia vrátane podpory a aktualizácií na obdobie 5 rokov
	rok
	5
	 
	 
	 

	P5
	EDR (Endpoint Detection and Response) riešenie pre minimálne 2500 endpointov vrátane endpoint agentov, licencovanie na obdobie 5 rokov
	celok
	1
	 
	 
	 

	P6
	EDR technická podpora a aktualizácie EDR riešenia na obdobie 5 rokov
	rok
	5
	 
	 
	 

	P7
	Trvalá licencia deception riešenia s podporou minimálne 2500 deception objektov
	celok
	1
	 
	 
	 

	P8
	Detection support | Premium Software Support vrátane threat intelligence feedov, aktualizácií detekčných mechanizmov a bezpečnostného obsahu na obdobie 5 rokov 
	rok
	5
	 
	 
	 

	P9
	Implementácia, integrácia a konfigurácia XDR, NDR, EDR, Deception, Sandbox a sieťovej viditeľnosti
	celok
	1
	 
	 
	 

	P10
	Vypracovanie technickej a prevádzkovej dokumentácie, školenie administrátorov, bezpečnostného tímu a SOC tímu
	celok
	1
	 
	 
	 

	P11
	Podpora poskytovateľa  - podpora riešenia vrátane údržby systémov, profylaxie, aplikácie aktualizácií, upgrade komponentov a zabezpečenia komunikácie s technickou podporou výrobcu na obdobie 5 rokov
	celok
	1
	 
	 
	 

	P12
	Gigamon HC1 alebo ekvivalentná platforma sieťovej viditeľnosti a packet broker riešenie s minimálne 5-ročnou zárukou výrobcu
	celok
	1
	 
	 
	 

	P13
	Licencovanie funkcionalít typu GigaSMART alebo ekvivalentných pokročilých funkcií optimalizácie, filtrovania, deduplikácie a manipulácie sieťovej prevádzky vrátane podpory a aktualizácií na obdobie 5 rokov
	rok
	5
	 
	 
	 

	 
	Celkové XDR riešenie vrátane NDR, EDR, Deception, Sandbox a platformy sieťovej viditeľnosti typu Gigamon alebo funkčne ekvivalentného riešenia
	 
	 
	 
	 
	 


(Bude doplnené podľa ponuky úspešného uchádzača) 

Príloha č. 3


Zoznam subdodávateľov
      

Obchodné meno:......................................................
Adresa sídla: ............................................................



I. *Zabezpečenie predmetu zákazky „XDR riešenie (Extended Detection and Response)“ vyhlásenej podľa zákona o verejnom obstarávaní, vo veci ktorej je uzatvorená Zmluva, budeme plniť prostredníctvom týchto subdodávateľov:

1.	Obchodné meno subdodávateľa uvedené v Obchodnom, resp. Živnostenskom registri:
Adresa sídla, resp. miesto podnikania, uvedené v Obchodnom, resp. Živnostenskom registri:
IČO subdodávateľa: 
Meno, priezvisko, adresa pobytu a dátum narodenia osoby, oprávnenej konať za subdodávateľa:
Percentuálny podiel subdodávky: % z celkovej ceny predmetu zákazky bez DPH
Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu Zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je* partnerom verejného sektora a je/nie je* zapísaný v registri partnerov verejného sektora  podľa  zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
(text bodu 1 použiť opakovane podľa počtu subdodávateľov)


II. *Zabezpečenie uvedeného predmetu Zmluvy nebudeme plniť prostredníctvom subdodávateľov.



........................................
							(meno, priezvisko, podpis poskytovateľa)






* Nehodiace sa prečiarknuť






							            Príloha č. 4

Zabezpečenie plnenia bezpečnostných opatrení a notifikačných povinností podľa zákona 69/2018 Z. z. o kybernetickej bezpečnosti a o zmene a doplnení niektorých zákonov 
v znení neskorších predpisov pri plnení zmluvy


Čl. 1
Predmet plnenia

1.1 Poskytovateľom poskytované plnenie podľa Zmluvy (ďalej len „Plnenie“) priamo súvisí s dostupnosťou, dôvernosťou a integritou prevádzky sietí a informačných systémov objednávateľa. Plnenie podľa Zmluvy bude predmetom zabezpečenia bezpečnostnými opatreniami a plnením notifikačných povinností (ďalej len „bezpečnostné plnenia“) po celú dobu platnosti a účinnosti Zmluvy v súlade s § 19 ods. 2 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „Zákon“) a Vyhláškou Národného bezpečnostného úradu č. 227/2025 Z. z. o bezpečnostných opatreniach (ďalej len „Vyhláška“).

1.2 Zmluvné strany sa dohodli, že objednávateľ a poskytovateľ si poskytnú všetku primeranú súčinnosť pri realizovaní bezpečnostných plnení v zmysle tejto Zmluvy. 

1.3 V súlade s § 3 až 6 Vyhlášky pri uzatvorení Zmluvy boli analyzované riziká spojené s dodávateľským vzťahom medzi zmluvnými stranami a bezpečnostným plnením spôsobom podľa § 7 Vyhlášky (ďalej ako „Analýza rizík“). Analýzou rizík boli identifikované najmä:

1.3.1 hrozby;
1.3.2 zraniteľnosti;
1.3.3 pravdepodobnosť vzniku škodlivej udalosti, ktorá môže byť spôsobená zneužitím existujúcej zraniteľnosti aktíva potenciálnou hrozbou;
1.3.4 riziká s ohľadom na aktíva;
1.3.5 riziko a jeho kvalifikácia alebo kvantifikácia;
1.3.6 funkčný dopad;
1.3.7 návrh bezpečnostných opatrení v zmysle Vyhlášky v kontexte identifikovaných rizík;
1.3.8 vlastník rizika.

1.4 Poskytovateľ vyhlasuje a súhlasí, že bude dodržiavať všetky interné predpisy objednávateľa pri poskytovaní bezpečnostných plnení podľa tejto Zmluvy, najmä jeho bezpečnostné politiky, a to v rozsahu, v akom objednávateľ svoje interné predpisy sprístupnil poskytovateľovi. To neplatí, ak príslušná povinnosť vyplýva poskytovateľovi zo všeobecne záväzného právneho predpisu. Povinnosť dodržiavať všetky interné predpisy objednávateľa sa týka aj akejkoľvek ich úpravy, zmeny alebo doplnenia počas platnosti a účinnosti Zmluvy. Zmluvné strany vyhlasujú, že bezpečnostné politiky objednávateľa, ku ktorým má poskytovateľ prístup, sú obsahom Čl. 10 tejto Prílohy č. 4. Poskytovateľ zabezpečí, aby boli bezpečnostné politiky prístupné a ich obsah známy všetkým osobám podieľajúcim sa na plnení Zmluvy vo vzťahu k poskytovaniu bezpečnostných plnení (interní zamestnanci poskytovateľa, jej subdodávatelia a pod.).

1.5 Poskytovateľ vyhlasuje, že má prijaté, bude dodržiavať a udržiavať všetky bezpečnostné opatrenia, ktoré sú identifikované postupom podľa bodu 1.3 tejto Prílohy č. 4, a to vrátane ich budúcich zmien či doplnení. Na prípadné zmeny bezpečnostných politík objednávateľa uvedené v Čl. 10 tejto Prílohy č. 4 objednávateľom sa primerane vzťahuje bod 9.2 tejto Prílohy č. 4 so spôsobom oznámenia tejto zmeny podľa bodu 5.5 tejto Prílohy č. 4. Na zmenu obsahu Čl. 10 tejto Prílohy č. 4 nie je potrebné uzatvoriť dodatok k Zmluve. 

1.6 Objednávateľ je oprávnený počas platnosti a účinnosti Zmluvy vykonať zmenu alebo doplnenie skôr identifikovaných bezpečnostných opatrení identifikovaných postupom podľa bodu 1.3 tejto Prílohy č. 4, ktoré je poskytovateľ povinný v lehote identifikovanej objednávateľom prijať. Povinnosť poskytovateľa podľa predchádzajúcej vety je daná za predpokladu, pokiaľ potreba zmeny alebo doplnenia bezpečnostných opatrení vyplynie z nových alebo aktualizovaných rizík identifikovaných objednávateľom postupom podľa § 7 Vyhlášky. Požiadavky na plnenie bezpečnostných opatrení sú obsahom Čl. 12 tejto Prílohy č. 4. Na zmenu obsahu Čl. 12 tejto Prílohy č. 4 nie je potrebné uzatvoriť dodatok k Zmluve, ak ide o zmeny a doplnenia bezpečnostných opatrení z dôvodu uvedenom v tomto bode Prílohy č. 4. 

1.7 V prípade, ak sa ktorékoľvek vyhlásenie podľa tohto článku Prílohy č. 4 ukáže ako nepravdivé, Zmluvná strana, ktorá takéto nepravdivé vyhlásenie poskytla, zodpovedá za škodu druhej Zmluvnej strane alebo tretej osobe, ktorá Zmluvnej strane alebo tretej osobe v tejto súvislosti vznikla, a to v celom rozsahu.

1.8 Zmluvné strany zhodne konštatujú, že tam, kde je plnenie povinností poskytovateľa podľa tejto Prílohy č. 4 ohraničené účinnosťou tejto Zmluvy platí, že poskytovateľ je povinný plniť povinnosti podľa tejto Prílohy č. 4 aj po zániku účinnosti tejto Zmluvy až do splnenia poslednej objednávky, ktorá mu bola na plnenie podľa Zmluvy objednávateľom zadaná. 


Čl. 2
Zoznam pracovných rolí

Článok 2 
2.1 Zoznam pracovných rolí poskytovateľa vrátane ich personálneho obsadenia, ktoré majú mať podľa vôle poskytovateľa prístup k informáciám a údajom objednávateľa v súvislosti s poskytovaním bezpečnostných plnení alebo sa akýmkoľvek spôsobom podieľať na plnení Zmluvy, tvorí Čl. 11 tejto Prílohy č. 4. 

2.2 Poskytovateľ je povinný informácie a údaje podľa bodu 2.1 tohto článku Prílohy č. 4 udržiavať aktuálne a pravdivé a akékoľvek zmeny v zozname pracovných rolí poskytovateľa vrátane ich personálneho obsadenia bezodkladne oznámiť objednávateľovi v súlade s Čl. 9 tejto Prílohy č. 4. Zmena je voči objednávateľovi účinná momentom doručenia bez potreby uzatvoriť dodatok k tejto Zmluve, ktorého predmetom by bola zmena obsahu Čl. 11 tejto Prílohy č. 4.

2.3 Poskytovateľ je povinný dať každej osobe uvedenej v Čl. 11 tejto Prílohy č. 4 alebo osobe s prístupom k informáciám a údajom objednávateľa podpísať vyjadrenie o zachovávaní mlčanlivosti, ktoré je v súlade s § 12 ods. 1 Zákona. Povinnosť zachovávať mlčanlivosť podľa ustanovenia sa vzťahuje aj na osoby na strane Subdodávateľa. 

2.4 Povinnosť zachovávať mlčanlivosť trvá aj po skončení zmluvného vzťahu s objednávateľom, a to neobmedzene.

2.5 Zmluvné strany sa dohodli, že poskytovateľ je oprávnený na vlastnú zodpovednosť zapojiť ďalšieho dodávateľa úplne alebo čiastočne zabezpečujúceho alebo akýmkoľvek spôsobom sa podieľajúceho na Plneniach pre objednávateľa namiesto poskytovateľa alebo spolu s poskytovateľom (ďalej ako „Subdodávateľ“), a to v súlade s Čl. IX Zmluvy.

2.6 Poskytovateľ je oprávnený zapojiť Subdodávateľa len v súlade s Čl. IX Zmluvy po predchádzajúcom písomnom súhlase objednávateľa. Žiadosť o súhlas musí obsahovať nasledovné náležitosti:
a) označenie Subdodávateľa (obchodný názov, sídlo, IČO),
b) Analýzu rizík podľa bodu 2.7 tohto článku Prílohy č. 4,
c) dôkazy o prijatí a udržiavaní primeraných bezpečnostných, technických a organizačných opatrení na strane Subdodávateľa podľa Zákona. 

2.7 Poskytovateľ je povinný na zmluvnom základe uložiť každému Subdodávateľovi tie povinnosti poskytovateľa vyplývajúce z poskytovania bezpečnostných plnení podľa tejto  Zmluvy, ktoré sú primerané s ohľadom na rozsah zapojenia Subdodávateľa do Plnenia pre objednávateľa namiesto poskytovateľa alebo spolu s poskytovateľom. Pre vylúčenie pochybností platí, že poskytovateľ je predovšetkým povinný pred zapojením Subdodávateľa vykonať voči Subdodávateľovi analýzu rizík podľa § 7 Vyhlášky a v nadväznosti na identifikované riziká zaviazať Subdodávateľa na prijatie a udržiavanie súvisiacich bezpečnostných opatrení v zmysle Vyhlášky a Zákona. V prípade, pokiaľ poskytovateľ poruší svoju povinnosť a analýzu rizík u Subdodávateľa nevykoná alebo ju vykoná v nedostatočnom rozsahu, je povinný Subdodávateľa zaviazať na prijatie a udržiavanie bezpečnostných opatrení pre všetky bezpečnostné oblasti v zmysle Vyhlášky a Zákona, a to aj vtedy, pokiaľ by niektoré v prípade riadneho vykonania analýzy rizík neboli relevantné alebo potrebné.

2.8 Zodpovednosť voči objednávateľovi nesie poskytovateľ, ak Subdodávateľ nesplní alebo poruší svoje povinnosti vo vzťahu k poskytovaniu bezpečnostných plnení podľa tejto Prílohy č. 4.

2.9 Poskytovateľ poskytne objednávateľovi pri podpise tejto Zmluvy zoznam Subdodávateľov poskytovateľa, ktorý bude obsahom Prílohy č. 3 Zmluvy.

2.10 Akákoľvek zmena v personálnom obsadení pracovných rolí a zozname Subdodávateľov v súvislosti s poskytovaním bezpečnostných plnení a/alebo Plnením podľa Zmluvy musí byť objednávateľom vopred písomne schválená. Žiadosť o zapojenie Subdodávateľa zašle poskytovateľ e-mailom kontaktnej osobe objednávateľa uvedenej v bode 9.1.1 tejto Prílohy č. 4. Na zmeny v obsahu Čl. 11 tejto Prílohy č. 4 a Prílohy č. 4 d Zmluvy nie je potrebné uzatvorenie dodatku k tejto Zmluve. 

Čl. 3
Bezpečnostné opatrenia

Článok 3 
3.1 Zoznam oblastí, pre ktoré sa prijímajú a dodržiavajú bezpečnostné opatrenia v zmysle Vyhlášky:
3.1.1 [bookmark: _Hlk211514661]Organizácia a riadenie informačnej a kybernetickej bezpečnosti,
3.1.2 Správa zraniteľností a kybernetických hrozieb,
3.1.3 Správa aktív a riadenie kybernetických hrozieb a rizík,
3.1.4 Riadenie udalostí a kybernetických bezpečnostných incidentov,
3.1.5 Riadenie kontinuity činností, zálohovanie, obnovu systémov po havárii a krízové riadenie 
3.1.6 Bezpečnosť pri nadobúdaní, vývoji a údržbe siete, informačných systémov, aplikácií a konfigurácií,
3.1.7 Postupy posudzovania účinnosti opatrení, riadenie súladu a kontrolné činnosti,
3.1.8 Kryptografické opatrenia a zásady používania kryptografie,
3.1.9 Bezpečnosť a spôsobilosť ľudských zdrojov,
3.1.10 Správa identít a prístupov,
3.1.11 Bezpečnosť pri prevádzke sietí a informačných systémov,
3.1.12 Ochrana proti škodlivému kódu a nežiaducemu obsahu,
3.1.13 Systémová bezpečnosť, sieťová bezpečnosť a komunikačná bezpečnosť,
3.1.14 Monitorovanie, zaznamenávanie a hlásenie udalostí,
3.1.15 Fyzická bezpečnosť, bezpečnosť prostredia a správa koncových zariadení,
3.1.16 Ochrana záznamov, súkromia a označovanie informácií,
3.1.17 Dodávateľský reťazec.

3.2 Jednotlivé bezpečnostné opatrenia pre oblasti podľa bodu 3.1 tejto Prílohy č. 4 vyplývajú z príslušného znenia Vyhlášky. Zmluvné strany berú na vedomie, že obsah povinnosti poskytovateľa prijať bezpečnostné opatrenia je daný aktuálnym znením Vyhlášky, a to vrátane prípadnej zmeny či doplnenia Vyhlášky mapovaním opatrení na oblasti v zmysle § 20 Zákona.

3.3 Poskytovateľ ako vlastník rizík podľa Analýzy rizík vyhlasuje, že prijal a bude dodržiavať a udržiavať bezpečnostné opatrenia pre tieto riziká počas platnosti a účinnosti Zmluvy. Konkrétna špecifikácia, obsah a rozsah bezpečnostných opatrení poskytovateľa tvorí Čl. 12 tejto Prílohy č. 4. Ak z Čl. 12 tejto Prílohy č. 4 nevyplýva inak, bezpečnostné opatrenia sa delia na všeobecné bezpečnostné opatrenia a bezpečnostné opatrenia reflektujúce na riziká v zmysle Analýzy rizík.


Čl. 4
Povinnosti Zmluvných strán

Článok 4 
4.1 Objednávateľ je povinný Zmluvu, ako aj akúkoľvek ďalšiu zmluvnú alebo súvisiacu dokumentáciu uzatvorenú so poskytovateľom evidovať v rámci bezpečnostnej dokumentácie spôsobom podľa § 4 ods. 1 písm. f) Vyhlášky.

4.2 Poskytovateľ je povinný chrániť všetky informácie, ktoré mu boli poskytnuté objednávateľom pri poskytovaní bezpečnostných plnení alebo sa do dispozície poskytovateľa dostali iným spôsobom. Na tento účel je poskytovateľ povinný dodržiavať mlčanlivosť a touto mlčanlivosťou zaviazať všetky osoby, ktoré sú u poskytovateľa oprávnené na prístup k informáciám objednávateľa pri poskytovaní bezpečnostných plnení, ak nie sú viazané povinnosťou mlčanlivosti podľa osobitného predpisu. Poskytovateľ vyhlasuje, že povinnosť poskytovateľa chrániť informácie podľa tohto bodu je zabezpečená prostredníctvom vhodnej povinnosti mlčanlivosti podľa § 12 ods. 1 Zákona a bezpečnostných opatrení uvedených v Čl. 12 tejto Prílohy č. 4.

4.3 Objednávateľ je oprávnený požadovať od poskytovateľa informácie potrebné na splnenie ktorejkoľvek povinnosti objednávateľa vyplývajúcej zo Zákona alebo príslušnej požiadavky orgánov verejnej moci (vrátane poskytovania súčinnosti jednotkám CSIRT). Poskytovateľ je povinný bez zbytočného odkladu poskytnúť objednávateľovi všetky informácie, ktoré má alebo by mala mať k dispozícii. Informácie podľa tohto bodu poskytuje poskytovateľ bezodkladne po doručení žiadosti objednávateľa o poskytnutie informácie.

4.4 V súlade s bodom 4.3 tejto Prílohy č. 4 poskytovateľ poskytne objednávateľovi najmä nasledovné informácie:

4.4.1 informácie potrebné pri riešení hláseného kybernetického bezpečnostného incidentu požadované objednávateľom, Národným bezpečnostným úradom alebo iným orgánom vykonávajúcim pôsobnosť v oblasti kybernetickej bezpečnosti (vrátane jednotiek CSIRT), alebo orgánmi činnými v trestnom konaní za účelom splnenia povinností objednávateľa v zmysle Zákona alebo príslušnej požiadavky orgánu verejnej moci,
4.4.2 informácie dôležité pre zabezpečenie dôkazu ako dôkazného prostriedku tak, aby mohol byť použitý v trestnom konaní (vrátane dôkazu samotného),
4.4.3 informácie potrebné na účely splnenia povinnosti objednávateľa v zmysle § 19 ods. 6 písm. e) Zákona oznámiť orgánu činnému v trestnom konaní alebo Policajnému zboru skutočnosti, že bol spáchaný trestný čin, ktorého sa kybernetický bezpečnostný incident týka, ak sa o ňom hodnoverným spôsobom dozvie,
4.4.4 informácie v potrebnom rozsahu na účely splnenia povinnosti objednávateľa v zmysle Zákona, najmä v zmysle § 27, 27a, 27b a 27c Zákona.

4.5 Ak je predmetom Plnenia podľa Zmluvy dodanie produktu, technológie alebo softvérový vývoj, poskytovateľ sa zaväzuje plniť tieto povinnosti:

4.5.1 [bookmark: _Hlk235015981]Poskytovateľ je povinný poskytnúť objednávateľovi úplný zoznam všetkých softvérových komponentov tretích strán použitých v dodanom produkte alebo technológii. Tento zoznam musí obsahovať názov každého komponentu, verziu, licenčné podmienky a prípadné bezpečnostné zraniteľnosti, ktoré sa môžu týkať týchto komponentov.
4.5.2 Poskytovateľ je povinný poskytnúť objednávateľovi podrobnosti o implementovaných bezpečnostných funkciách v softvéri, vrátane, no nie výlučne, ochrany pred neautorizovaným prístupom, šifrovania, detekcie a ochrany proti malvéru, integrácie s existujúcimi bezpečnostnými systémami a iných bezpečnostných opatreniach. Informácie musia byť jasne zdokumentované, aby umožnili správnu implementáciu a použitie týchto bezpečnostných funkcií v rámci produktového prostredia.
4.5.3 Poskytovateľ je povinný poskytnúť jasné pokyny a dokumentáciu týkajúcu sa konfigurácie softvéru, ktorá je potrebná na zabezpečenie bezpečného a správneho fungovania produktu v prevádzkovom prostredí. Tieto pokyny musia zahŕňať minimálne bezpečnostné nastavenia, odporúčané konfigurácie, postupy pre správu aktualizácií a iné dôležité aspekty potrebné na ochranu pred bezpečnostnými hrozbami.
4.5.4 Poskytovateľ sa zaväzuje aktualizovať zoznam komponentov pri každej novej verzii softvéru alebo pri integrácii nových komponentov. Aktualizovaný zoznam je povinný poskytnúť objednávateľovi najneskôr do 10 pracovných dní od vydania novej verzie alebo integrácie nového komponentu.


Čl. 5
Notifikačné povinnosti

Článok 5 
5.1 [bookmark: _Hlk235016085]Poskytovateľ je povinný bez zbytočného odkladu, najneskôr do 2 hodín od zistenia, informovať objednávateľa o kybernetickom bezpečnostnom incidente na e-mailovej adrese objednávateľa bezpecnost@vszp.sk. Informovaním o kybernetickom bezpečnostnom incidente sa rozumie poskytnutie všetkých informácií o kybernetickom bezpečnostnom incidente, o ktorých má alebo by mala mať strana ustanovenia vedomosť. Pre vylúčenie pochybností platí, že pre účely tohto ustanovenia sa kybernetickým bezpečnostným incidentom rozumie udalosť v zmysle § 3 písm. m) Zákona a tiež akékoľvek podozrenie, o ktorom poskytovateľ vie alebo by so zreteľom na všetky okolnosti mal vedieť, že by mohlo mať negatívny dopad na bezpečnosť siete alebo informačného systému objednávateľa, pričom rozsah informácií o kybernetickom bezpečnostnom incidente je daný rozsahom vyžadovaným na splnenie si povinnosti objednávateľa v zmysle § 24 Zákona prostredníctvom jednotného informačného systému kybernetickej bezpečnosti alebo iného komunikačného kanála (vrátane dodatočných dopytov a požiadaviek orgánov vykonávajúcich pôsobnosť v oblasti kybernetickej bezpečnosti alebo jednotiek CSIRT v zmysle Zákona), ak z príslušného znenia Zákona alebo jeho vykonávacieho právneho predpisu účinného po uzatvorení tejto Zmluvy nevyplýva inak (pre takýto prípad sa aplikuje aktuálne znenie Zákona a/alebo príslušného vykonávacieho právneho predpisu k Zákonu).

5.2 V nadväznosti na bod 5.1 tejto Prílohy č. 4 je poskytovateľ povinný poskytnúť objednávateľovi najmä nasledovné informácie o kybernetickom bezpečnostnom incidente:

5.2.1 funkcia a pracovné zaradenie osoby poskytovateľa, ktorá hlási kybernetický bezpečnostný incident;
5.2.2 identifikačné údaje ďalších osôb dotknutých kybernetickým bezpečnostným incidentom;
5.2.3 informácie o kybernetickom bezpečnostnom incidente v rozsahu potrebnom na jeho riadnu identifikáciu, najmä (ak relevantné):
5.2.3.1. typ kybernetického bezpečnostného incidentu (napr. pokus o prienik do systému, podozrenie na úspešný prienik do systému vrátane APT, nedostupnosť (DoS, DDoS útok, sabotáž, výpadok služby), neoprávnený prístup k informáciám, únik informácií, poškodenie informácií, podvod (neautorizované využitie prostriedkov, porušenia autorských práv), iné),
5.2.3.2. identifikácia nežiaduceho obsahu (napr. spam, obťažovanie, vyhrážanie, násilie, potláčanie práv a slobôd),
5.2.3.3. identifikácia škodlivého kódu (napr. vírus, malvér, ransomvér),
5.2.3.4. spôsob identifikácie kybernetického bezpečnostného incidentu a informácií o kybernetickom bezpečnostnom incidente (skenovanie siete, odpočúvanie, sociálne inžinierstvo),
5.2.3.5. identifikácia zraniteľnosti.
5.2.4 časové údaje zistenia a vzniku kybernetického bezpečnostného incidentu,
5.2.5 čas začiatku incidentu (ak je známy), informácia, či ide o prebiehajúci kybernetický bezpečnostný incident,
5.2.6 detailný opis priebehu kybernetického bezpečnostného incidentu a jeho prvotná príčina,
5.2.7 popis rozsahu a odhad výšky škôd,
5.2.8 odhad závažnosti dopadu kybernetického bezpečnostného incidentu na tretie strany,
5.2.9 identifikácia ohrozenej alebo narušenej základnej služby a ďalšie v dôsledku kybernetického bezpečnostného incidentu, najmä:
5.2.9.1. ohrozené alebo narušené aktíva (Host/IP, vrátane identifikácie informačného systému a prevádzkových parametrov služby),
5.2.9.2. informácia, či ide o kritické aktíva z pohľadu zabezpečenia kontinuity základnej služby alebo činností objednávateľa a či je aktívum v čase podávania hlásenia v prevádzke,
5.2.10 informácie o riešení kybernetického bezpečnostného incidentu,
5.2.11 stav riešenia kybernetického bezpečnostného incidentu,
5.2.12 informácia o vykonaní opatrení smerujúcich k riešeniu hláseného kybernetického bezpečnostného incidentu,
5.2.13 opatrenia na zamedzenie opakovania závažného kybernetického bezpečnostného incidentu,
5.2.14 výsledok prijatých opatrení,
5.2.15 dátum a čas realizácie opatrení.

5.3 Poskytovateľ je povinný bez zbytočného odkladu informovať objednávateľa o všetkých skutočnostiach majúcich vplyv na zabezpečovanie kybernetickej bezpečnosti. V prípade pochybností Zmluvné strany berú na vedomie, že vplyv na zabezpečovanie kybernetickej bezpečnosti majú akékoľvek informácie, ktoré svedčia alebo nasvedčujú ohrozenie alebo porušenie požiadaviek Zákona, Vyhlášky, a tejto Zmluvy alebo ohrozenie alebo narušenie kontinuity základnej služby, ktorých včasná znalosť alebo dispozícia s nimi by mala alebo mohla mať akýkoľvek vplyv na kybernetickú bezpečnosť alebo práva alebo právom chránené záujmy Zmluvných strán alebo tretích osôb. 

5.4 Zmluvné strany sú povinné vzájomne sa informovať o všetkých skutočnostiach, ktoré môžu mať akýkoľvek vplyv na poskytovanie bezpečnostných plnení podľa tejto Zmluvy, najmä na jeho plnenie ktoroukoľvek Zmluvnou stranou.

5.5 Z dôvodu rýchlosti a efektívnosti komunikácie Zmluvných strán, pokiaľ sa Zmluvné strany nedohodnú na širšom rozsahu komunikácie, bude komunikácia Zmluvných strán prebiehať prostredníctvom mailových adries Zmluvných strán uvedených v záhlaví tejto Zmluvy. Informácia poskytovaná podľa tohto bodu sa považuje za doručenú nasledujúci pracovný deň po ich odoslaní na e-mailovú adresu druhej Zmluvnej strany. 

Čl. 6
Kontrolná činnosť a audit

Článok 6 
6.1 Výkonom kontrolných činností a auditu sa rozumie požiadavka objednávateľa na výkon kontroly alebo auditu objednávateľom alebo ním poverenou osobou u poskytovateľa na overenie plnenia povinností poskytovateľa, ktoré mu vyplývajú z poskytovania bezpečnostných plnení podľa tejto Zmluvy, a to v rozsahu a za podmienok podľa § 7 ods. 2 písm. c) Vyhlášky a § 29 Zákona, ak táto Zmluva neurčuje inak (ďalej ako „Kontrola“ alebo „výkon Kontroly“). Pre vylúčenie pochybností platí, že postup objednávateľa podľa § 29 Zákona je možné zabezpečiť len prostredníctvom certifikovaného audítora kybernetickej bezpečnosti. Zmluvné strany sa dohodli na nasledovnom rozsahu, spôsobe a možnostiach výkonu Kontroly u poskytovateľa:

6.1.1 poskytovateľ je povinný na požiadanie objednávateľa v primeranom čase nie dlhšom ako 5 dní od doručenia žiadosti objednávateľa umožniť Kontrolu vykonávanú objednávateľom alebo ním poverenou osobou, ktorého objednávateľ výkonom Kontroly poveril;
6.1.2 Žiadosť objednávateľa o výkon Kontroly u poskytovateľa musí byť objednávateľom predložená v dostatočnom časovom predstihu pred požadovaným výkonom Kontroly, najmenej však 5 dní pred požadovaným výkonom Kontroly a musí obsahovať informácie o termíne, zameraní a mieste výkonu Kontroly a identifikáciu zástupcov objednávateľa, ktorí sa Kontroly zúčastnia;
6.1.3 Zástupcovia objednávateľa zúčastňujúci sa Kontroly alebo vykonávajúci Kontrolu sú povinní dodržiavať všetky právne predpisy a interné predpisy poskytovateľa, s ktorými boli poskytovateľom oboznámení;
6.1.4 Poskytovateľ je povinný pri Kontrole spolupracovať s objednávateľom a sprístupniť mu svoje priestory, dokumentáciu a technické a technologické vybavenie, ktoré súvisia s poskytovaním bezpečnostných plnení podľa tejto Zmluvy;
6.1.5 Objednávateľ je v rámci Kontroly oprávnený klásť otázky zamestnancom a Subdodávateľovi poskytovateľa, ktorí sa podieľajú na poskytovaní bezpečnostných plnení podľa tejto Zmluvy za prítomnosti osoby poverenej poskytovateľom;
6.1.6 Náklady spojené s výkonom Kontroly znáša každá Zmluvná strana samostatne.

6.2 Ak poskytovateľ neumožní vykonanie Kontroly, má sa za to, že neposkytuje bezpečnostné plnenia v súlade s touto Zmluvou. Pre takýto prípad je objednávateľ oprávnený od Zmluvy odstúpiť.

6.3 Poskytovateľ je povinný v lehote určenej objednávateľom, avšak najneskôr v lehote 60 dní odo dňa ich oznámenia, prijať opatrenia na nápravu nedostatkov zistených Kontrolou a poskytnúť objednávateľovi potrebnú súčinnosť.

6.4 Ustanovenia tohto článku Prílohy č. 4 sa primerane vzťahujú aj na výkon Kontroly u Subdodávateľa. Poskytovateľ je povinný povinnosťou podriadiť sa výkonu Kontroly zaviazať aj všetkých svojich Subdodávateľov, a to tak, aby k výkonu Kontroly u Subdodávateľa poskytovateľom došlo aspoň jedenkrát ročne. Poskytovateľ je povinný výstup z vykonanej Kontroly primerane v obsahu náležitostí v zmysle § 2 Vyhlášky Národného bezpečnostného úradu č. 493/2022 Z. z. o audite kybernetickej bezpečnosti. Zmluvný záväzok Subdodávateľa podriadiť sa výkonu Kontroly sa vzťahuje aj na výkon Kontroly objednávateľa, čo je poskytovateľ povinný so Subdodávateľom zabezpečiť na zmluvnom základe.


Čl. 7
Povinnosti po skončení Zmluvy

Článok 7 
7.1 Poskytovateľ vyhlasuje, že umožní objednávateľovi zabezpečiť kontinuitu prevádzkovanej základnej služby vo vzťahu k Plneniu a na tieto účely je povinný udeliť, poskytnúť, previesť alebo postúpiť objednávateľovi všetky potrebné licencie, práva alebo súhlasy na zabezpečenie kontinuity prevádzkovanej základnej služby, a to najneskôr ku dňu ukončenia zmluvného vzťahu. Toto ustanovenie ostáva v platnosti a účinnosti aj po zániku tejto Zmluvy, a to bez časového obmedzenia.

7.2 Poskytovateľ je povinný pre prípad zániku Zmluvy objednávateľom vrátiť alebo previesť všetky informácie, ku ktorým má poskytovateľ na základe tohto ustanovenia počas jeho trvania prístup, alebo tieto informácie zničiť. Poskytovateľ je pre účely tohto bodu Prílohy č. 4 povinný objednávateľovi dodatočne preukázať, že postupoval v súlade s týmto bodom Prílohy č. 4, a to prípadne prostredníctvom písomného vyhlásenia poskytovateľa o konkrétnom postupe poskytovateľa v zmysle tohto bodu Prílohy č. 4.


Čl. 8
Zodpovednosť za škodu a sankcie

Článok 8 
8.1 Zmluvná strana zodpovedá za škodu spôsobenú druhej Zmluvnej strane v súvislosti s porušením povinností poskytovateľa pri poskytovaní bezpečnostných plnení. Za škodu vzniknutú Zmluvnej strane súvisiacu s poskytovaním bezpečnostných plnení považuje aj pokuta alebo akákoľvek iná sankcia uložená Zmluvnej strane príslušným štátnym orgánom. V prípade, že Zmluvná strana poruší svoju povinnosť, ktorá jej vyplýva zo Zákona alebo tejto Zmluvy (ďalej ako „porušujúca Zmluvná strana“) a v dôsledku tohto konania alebo opomenutia konania porušujúcej Zmluvnej strany dôjde k vzniku škody na strane druhej Zmluvnej strany (ďalej ako „poškodená Zmluvná strana“), zaväzuje sa porušujúca Zmluvná strana túto škodu vzniknutú poškodenej Zmluvnej strane nahradiť spôsobom dohodnutým v tejto Zmluve.

8.2 Za porušenie povinnosti poskytovateľa podľa bodu 8.1 tejto Prílohy č. 4 sa považuje porušenie povinnosti:
8.2.1 udržiavať aktuálne a pravdivé informácie a uskutočňovať oznámenia podľa bodu 2.2 Prílohy č. 4;
8.2.2 podpísať vyjadrenie o zachovávaní mlčanlivosti podľa bodu 2.3 Prílohy č. 4;
8.2.3 uložiť Subdodávateľovi povinnosti vyplývajúce z bodu 2.7 Prílohy č. 4;
8.2.4 poskytnúť objednávateľovi všetky informácie podľa bodu 4.3 a 4.4 Prílohy č. 4;
8.2.5 prijať, dodržiavať a udržiavať bezpečnostné opatrenia podľa bodu 3.3 Prílohy č. 4;
8.2.6 chrániť všetky informácie podľa bodu 4.2 Prílohy č. 4;
8.2.7 poskytnúť objednávateľovi zoznam softvérových komponentov a jeho aktualizácie, podrobnosti o implementovaných bezpečnostných funkciách, pokyny a dokumentáciu týkajúcu sa konfigurácie softvéru podľa bodu 4.5 Prílohy č. 4;
8.2.8 informovať objednávateľa o kybernetickom bezpečnostnom incidente podľa bodov 5.1 a 5.2 Prílohy č. 4;
8.2.9 informovať objednávateľa o všetkých skutočnostiach majúcich vplyv na zabezpečovanie kybernetickej bezpečnosti podľa bodu 5.3 Prílohy č. 4;
8.2.10 umožniť výkon kontroly alebo auditu podľa čl. 6 Prílohy č. 4;

8.3 Za porušenie povinností poskytovateľa uvedených v bode 8.2 tejto Prílohy č. 4 vzniká objednávateľovi nárok na zaplatenie zmluvnej pokuty v rozsahu dohodnutom Zmluvnými stranami v tejto Zmluve.


Čl. 9
Komunikácia Zmluvných strán
Článok 9 

9.1 Zmluvné strany sú povinné komunikovať pri činnostiach súvisiacich s poskytovaním bezpečnostných plnení podľa tejto Zmluvy e-mailom na kontaktné údaje Zmluvných strán uvedené v bodoch 9.1.1 a 9.1.2, alebo iným vhodným spôsobom, pričom vo všetkých prípadoch musí byť prenos informácií uskutočnený za podmienok umožňujúcich chránený prenos informácií.

9.1.1 Objednávateľ určuje nasledovnú kontaktnú osobu pre komunikáciu s poskytovateľom na úseku kybernetickej bezpečnosti: 
(meno, priezvisko, e-mail, telefónne číslo)
9.1.2 Poskytovateľ určuje nasledovnú kontaktnú osobu pre komunikáciu s objednávateľom na úseku kybernetickej bezpečnosti: 
(meno, priezvisko, e-mail, telefónne číslo)

9.2 Kontaktné osoby podľa bodu 9.1 tohto článku Prílohy č. 4 môže príslušná Zmluvná strana zmeniť bez vyhotovenia dodatku k tejto Zmluve, ak oznámi novú kontaktnú osobu druhej Zmluvnej strane v písomnej forme. Pre oznamovanie novej kontaktnej osoby sa použijú ustanovenia o doručovaní podľa tejto Zmluvy. 

Čl. 10 
Vyhlásenie o oboznámení sa s Bezpečnostnou politikou 
objednávateľa

Poskytovateľ:   (adresa, sídlo, IČO)

vyhlasuje, že sa v súlade s § 7 ods. 2. písm. b) Vyhlášky Národného bezpečnostného úradu č. 227/2025 Z. z. o bezpečnostných opatreniach oboznámila a súhlasí s bezpečnostnými politikami objednávateľa, ktoré sú popísané v nasledovných dokumentoch:
1. Smernica Manuál informačnej a kybernetickej bezpečnosti č. 200/2026, účinná od 15.7.2026
2. Smernica Bezpečnostné incidenty č. 53/9/2025, účinná od 01.10.2025
3. Smernica Ochrana osobných údajov č. 74/16/2024, účinná od 15.08.2024
4. Smernica Objektová a fyzická bezpečnosť č. 57/16/2026, účinná od 01.06.2026
5. Základná norma č. 31/1/2026 Politika informačnej a kybernetickej bezpečnosti, účinná od 01.04.2026
6. Smernica č. 157/2024 Riadenie informačných aktív, účinná od 19.02.2024




V .................. dňa ...................... 			      .......................................
							Podpis poskytovateľa
							Štatutárny zástupca



Čl. 11
Zoznam pracovných rolí poskytovateľa a ich personálne obsadenie

Článok 10 

(meno, priezvisko, rola, e-mail, telefónne číslo)



Čl. 12
Požiadavky na plnenie bezpečnostných opatrení v zmysle Zákona a Vyhlášky 

POVINNÉ BEZPEČNOSTNÉ OPATRENIA
Organizáciu a riadenie informačnej a kybernetickej bezpečnosti zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. a) Zákona v spojení s prílohou č. 1 vyhlášky)
· je zabezpečená primeranosť zdrojov na riadenie kybernetickej bezpečnosti a vzdelávanie v oblasti kybernetickej bezpečnosti,
· je definovaný a zavedený systém vzdelávania a preškoľovania pre všetky roly týkajúce sa kybernetickej bezpečnosti,
· je uplatnená zásada najnižších privilégií, podľa ktorej sú každému používateľovi obmedzené privilégiá v najväčšom rozsahu potrebnom na splnenie pridelených úloh,
· je uplatnená zásada oddeľovania zodpovedností, podľa ktorej žiaden používateľ nemá oprávnenie upravovať alebo používať aktíva objednávateľa bez autorizácie alebo overenia identity,
· je uplatnená zásada vymedzenia právomoci, povinnosti a zodpovednosti, ktoré sú súčasťou pracovnej náplne alebo obdobného opisu pracovných činností,
· je uplatnená zásada sprístupňovania informácií podľa zásady aktuálnej potreby poznať, podľa ktorej prístup k informáciám a ich vlastníctvo je obmedzené len na tie osoby, ktoré z dôvodu plnenia svojich úloh alebo povinností musia byť s takýmito informáciami oboznámené alebo ich spracúvajú.

Správu zraniteľností a kybernetických hrozieb zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. b) Zákona v spojení s prílohou č. 1 vyhlášky)
· je zabezpečená informovanosť o identifikovaných kybernetických hrozbách s cieľom prijať primerané bezpečnostné opatrenia vrátane kybernetických hrozieb špecifických pre informačné a komunikačné technológie a operačné technológie,
· sú získavané informácie o zraniteľnostiach používaných informačných systémov vrátane hodnotenia, do akej miery sú tieto systémy zraniteľné a prijímania vhodných opatrení na ich mitigáciu,
· je najmenej raz za 6 mesiacov vykonávané pravidelné posudzovanie zraniteľností,
· sú určené priority aktualizácií na základe posúdenia rizík a analýzy vplyvov.

Správu aktív a riadenie kybernetických hrozieb a rizík zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. c) Zákona v spojení s prílohou č. 1 vyhlášky)
· sú zdokumentované a prijaté pravidlá používania a postupy nakladania s aktívami,
· zamestnanci objednávateľa a zamestnanci tretích strán pri zmene alebo pri ukončení pracovného pomeru, zmluvy alebo obdobného zmluvného vzťahu preukázateľným spôsobom vracajú objednávateľovi všetky aktíva, ktoré mali zverené.

Riadenie udalostí a kybernetických bezpečnostných incidentov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. d) Zákona v spojení s prílohou č. 1 Vyhlášky)
· je zabezpečené posúdenie udalostí kybernetickej bezpečnosti a určenie ich priorít,
· sú zavedené a uplatňované postupy na identifikáciu, zhromažďovanie, získavanie a uchovávanie digitálnych stôp súvisiacich s kybernetickými bezpečnostnými incidentmi,
· je definovaný systém reakcie na kybernetické bezpečnostné incidenty,
· v prípade kybernetického bezpečnostného incidentu sú dodržiavané všetky stanovené bezpečnostné opatrenia a postupy.

Riadenie kontinuity činností, zálohovanie, obnovu systémov po havárii a krízové riadenie zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. e) Zákona v spojení s prílohou č. 1 vyhlášky)
-	infraštruktúra sietí, informačných systémov a operačných technológií je zriadená s dostatočnou redundanciou.

Bezpečnosť pri nadobúdaní, vývoji a údržbe siete, informačných systémov, aplikácií a konfigurácií zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. f) Zákona v spojení s prílohou č. 1 vyhlášky)
· sú prijaté opatrenia na zabránenie straty, poškodenia, krádeže alebo kompromitácie aktív a prerušeniu prevádzky,
· sú prijaté bezpečnostné opatrenia s požadovanými bezpečnostnými nastaveniami tak, aby konfigurácia technických prostriedkov, programových prostriedkov, služieb a sietí nebola zmenená neoprávnenými osobami, 
· je pravidelne, aspoň raz ročne vykonávaná kontrola a aktualizácia konfigurácie komponentov sietí, informačných systémov a operačných technológií podľa vývoja hrozieb; o kontrole sa vyhotovuje záznam, ktorý sa uchováva najmenej na obdobie od ukončenia posledného auditu do ukončenia nasledujúceho auditu alebo samohodnotenia,
· sú odinštalované alebo zakázané služby neslúžiace na vykonávanie činností objednávateľa na podporných aktívach,
· je zaručený bezpečný návrh, inštalácia a prevádzka sietí, informačných systémov a operačných technológií v rámci životného cyklu,
· dáta používané pre testovanie sú vhodne vyberané, chránené a spravované.


Postupy posudzovania účinnosti opatrení, riadenie súladu a kontrolné činnosti zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. g) Zákona v spojení s prílohou č. 1 vyhlášky)
· je zaručený súlad s požiadavkami vyplývajúcimi zo všeobecne záväzných právnych predpisov, zmluvnými požiadavkami týkajúcimi sa kybernetickej bezpečnosti.


Kryptografické opatrenia a zásady používania kryptografie zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. h) Zákona v spojení s prílohou č. 1 vyhlášky)
· nastavením pravidiel pre použitie vhodných kryptografických metód je obmedzené potenciálne narušenie dôvernosti informácií vrátane osobných údajov a sú dodržiavané požiadavky vyplývajúce zo všeobecne záväzných právnych predpisov, požiadavky vyplývajúce zo zmlúv alebo v prípade certifikovaného subjektu normatívne požiadavky týkajúce sa kybernetickej bezpečnosti,
· sú definované a zavedené pravidlá efektívneho používania kryptografických mechanizmov vrátane správy kryptografických kľúčov a postupov.

Bezpečnosť a spôsobilosti ľudských zdrojov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. i) Zákona v spojení s prílohou č. 1 Vyhlášky)
· sú určené pravidlá pre zaradenie osôb do jednotlivých pracovných rolí,
· v pracovných zmluvách, zmluvách v súvislosti s iným obdobným pracovnoprávnym vzťahom alebo iných súvisiacich dokumentoch sú uvedené zodpovednosti za kybernetickú bezpečnosť,
· zamestnanci objednávateľa a poskytovateľ sú preukázateľne oboznámení s bezpečnostnými politikami,
· zodpovednosti a povinnosti v oblasti kybernetickej bezpečnosti, ktoré zostávajú v platnosti aj pri zmene alebo pri ukončení pracovnoprávneho vzťahu alebo zmluvy tretej strany s objednávateľom podľa § 19 ods. 2 zákona, sú v rámci zmeny alebo ukončenia pracovnoprávneho vzťahu alebo zmluvy tretej strany s objednávateľom podľa § 19 ods. 2 zákona definované, presadzované a oznámené príslušným zamestnancom, tretím stranám alebo iným zainteresovaným stranám s cieľom chrániť záujmy objednávateľa,
· ak zamestnanci pracujú na diaľku, sú prijaté bezpečnostné opatrenia na ochranu informácií, ku ktorým sa pristupuje, ktoré sa spracúvajú alebo ktoré sa uchovávajú mimo priestorov objednávateľa,
· sa používa viacfaktorové overovanie pre vzdialený prístup.

Správu identít a prístupov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami: (§ 20 ods. 2 písm. j) Zákona v spojení s prílohou č. 1 vyhlášky)
· každému používateľovi a systémovému účtu je pridelený jednoznačný identifikátor na autentizáciu na prístup do siete a informačného systému,
· je zavedené riadenie prístupov na základe rolí a zásady najnižších oprávnení pre používateľov,
· privilegované prístupové práva sú poskytované len oprávneným používateľom, komponentmi informačných a operačných technológií a službám podľa príslušnej politiky riadenia prístupov a práv,
· prístup k aktívam je obmedzený v súlade s určenou s definovanou politikou riadenia prístupov,
· technológie a postupy bezpečnej autentizácie sú zavedené na základe požiadaviek na obmedzenie prístupu k informáciám podľa príslušnej politiky riadenia prístupov a práv,
· používatelia majú prijaté primerané opatrenia na ochranu a udržiavanie pridelených autentifikačných prostriedkov vrátane nezdieľania autentifikačných prostriedkov s inými osobami.

Bezpečnosť pri prevádzke sietí a informačných systémov zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. k) Zákona v spojení s prílohou č. 1 Vyhlášky)
· je dostupná kapacita podporných aktív,
· systémový čas príslušných podporných aktív, ktoré spracúvajú informácie alebo podporujú ich spracovanie, je synchronizovaný so schválenými zdrojmi času, zohľadňujúcimi časové zóny,
· používanie systémových obslužných programových prostriedkov, ktoré môžu byť schopné obísť systémové a aplikačné opatrenia, je obmedzené a kontrolované,
· sú zavedené postupy a opatrenia na bezpečné riadenie inštalácie programových prostriedkov a informačných systémov do produkčnej prevádzky,
· zmeny procesov a systémov podliehajú schválenému procesu riadenia zmien.

Ochranu proti škodlivému kódu a nežiaducemu obsahu zabezpečuje poskytovateľ prostredníctvom opatrení definovaných v nasledovných bodoch alebo prostredníctvom požiadaviek s porovnateľnými účinkami:  (§ 20 ods. 2 písm. l) Zákona v spojení s prílohou č. 1 Vyhlášky)
· je zavedená ochrana proti škodlivému kódu, ktorá je podporovaná primeraným budovaním povedomia používateľov,
· je zaručená pravidelná aktualizácia sietí, informačných systémov a operačných technológií s cieľom zabezpečiť minimálne narušenie bežnej prevádzky.


Systémovú bezpečnosť, sieťovú bezpečnosť a komunikačnú bezpečnosť zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. m) Zákona v spojení s prílohou č. 1 Vyhlášky)
· sú vypracované a zavedené postupy na prenos informácií v rámci organizácie ako aj s tretími stranami pre všetky typy technických prostriedkov a médií, 
· sú určené, zavedené a monitorované bezpečnostné funkcie, úrovne služieb a požiadavky týkajúce sa sieťových služieb.

[bookmark: _Hlk193101282]
Monitorovanie, zaznamenávanie a hlásenie udalostí zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. n) Zákona v spojení s prílohou č. 1 Vyhlášky)
· sú vytvárané a najmenej 12 mesiacov uchovávané relevantné prevádzkové a bezpečnostné logy, ktoré zachytávajú činnosti, výnimky, poruchy a iné relevantné prevádzkové a bezpečnostné udalosti, pričom bude zabránené zmene ich integrity a neoprávneným prístupom k nim,
· záznamy o činnostiach obsahujú informáciu o pôvodcovi vykonanej činnosti,
· siete, informačné systémy, programové prostriedky a aplikácie sú monitorované z hľadiska nezvyčajného správania a sú prijaté vhodné opatrenia na vyhodnotenie kybernetických bezpečnostných udalostí,
· siete, informačné systémy, programové prostriedky a aplikácie sú monitorované z hľadiska nezvyčajného správania a sú prijaté vhodné opatrenia na vyhodnotenie kybernetických bezpečnostných udalostí automatizovaným spôsobom.

Fyzickú bezpečnosť, bezpečnosť prostredia a správu koncových zariadení zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. o) Zákona v spojení s prílohou č. 1 Vyhlášky)
· sa prijímajú opatrenia na zabránenie strate, poškodeniu, krádeži alebo kompromitácii zariadení používaných, prenášaných a uchovávaných mimo pracoviska a sú definované postupy, ak k takejto udalosti dôjde,
· pamäťové médiá sú riadené počas ich životného cyklu, t. j. počas ich získavania, používania, prepravy a likvidácie, v súlade s klasifikačnou schémou a požiadavkami na manipuláciu s nimi,
· dáta uložené v koncových zariadeniach používateľov, spracúvané týmito zariadeniami alebo prístupné prostredníctvom nich, sú chránené,
· informácie uložené v informačných systémoch, zariadeniach alebo na iných pamäťových médiách sú vymazané, ak už nie sú potrebné.

Ochranu záznamov, súkromia a označovanie informácií zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. p) Zákona v spojení s prílohou č. 1 Vyhlášky)
· je zabezpečený súlad so všeobecne záväznými právnymi predpismi a zmluvnými požiadavkami týkajúcimi sa práv duševného vlastníctva a používania patentovaných produktov,
· záznamy sú primerane chránené pred stratou, zničením, falšovaním, neoprávneným prístupom a neoprávneným zverejnením,
· je zabezpečené plnenie požiadaviek týkajúcich sa ochrany osobných údajov podľa osobitných predpisov a zmluvných požiadaviek.


Bezpečnostné opatrenia pre dodávateľský reťazec zabezpečuje poskytovateľ prostredníctvom opatrení definovaných v nasledovných bodoch alebo prostredníctvom opatrení s porovnateľnými účinkami:  (§ 20 ods. 2 písm. q) Zákona v spojení s prílohou č. 1 Vyhlášky)
· bezpečnostné opatrenia sú uplatnené v dodávateľskom reťazci produktov a služieb, ktorý priamo súvisí s dostupnosťou, dôvernosťou a integritou prevádzky sietí a informačných systémov objednávateľa.

Podmienky spracúvania osobných údajov, práva a povinnosti zmluvných strán pri spracúvaní osobných údajov

Článok I
Spracúvanie osobných údajov a  poverenie sprostredkovateľa
1. V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení (ďalej len „GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“), (GDPR a zákon na ochranu osobných údajov spolu ďalej len ako „právne predpisy o ochrane osobných údajov“) je objednávateľ prevádzkovateľom spracúvania osobných údajov (ďalej ako „Prevádzkovateľ“) a poskytovateľ je povereným sprostredkovateľom spracúvania osobných údajov (ďalej ako „Sprostredkovateľ“).
2. Sprostredkovateľ je oprávnený začať spracúvať osobné údaje najskôr v deň nadobudnutia účinnosti tejto Zmluvy a iba po dobu účinnosti tejto Zmluvy.
3. Prevádzkovateľ týmto poveruje Sprostredkovateľa spracúvaním osobných údajov: v informačnom systéme Prevádzkovateľa určenom Prevádzkovateľom (ďalej len „informačný systém“). 
4. Predmetom spracúvania sú osobné údaje sprístupnené Sprostredkovateľovi Prevádzkovateľom, a to: 

· identifikačné údaje používateľov (najmä meno, priezvisko, používateľské meno),
· údaje o zariadeniach,
· údaje o používateľských a administrátorských účtoch a pridelených oprávneniach,
· autentifikačné údaje a autorizačné záznamy,
· systémové, sieťové, auditné a bezpečnostné logy, 
· údaje o bezpečnostných udalostiach, bezpečnostných incidentoch a súvisiacich auditných záznamoch o aktivitách používateľov v informačných systémoch Prevádzkovateľa
Uvedené osobné údaje sú spracúvané na účely monitorovania informačných systémov, detekcie, analýzy a riešenia kybernetických bezpečnostných incidentov a zabezpečenia informačných systémov Prevádzkovateľa. 

Spracúvané osobné údaje nie sú osobitnou kategóriou osobných údajov.
5. Účelom spracúvania osobných údajov Sprostredkovateľom je: plnenie predmetu zmluvy (KÚPNA ZMLUVA o dodaní XDR riešenia (Extended Detection and Response) Sprostredkovateľom na účel monitorovania informačných systémov, detekcie, analýzy a riešenia kybernetických bezpečnostných incidentov.
6. Kategórie dotknutých osôb sú: 
· zamestnanci VšZP (vrátane osôb s uzavretou dohodou o vykonaní práce, dohodou o pracovnej činnosti a dohodou o brigádnickej práci študentov
· externí spolupracovníci a pracovníci dodávateľov s prístupom do informačných systémov, infraštruktúry alebo zariadení VšZP.
7. Sprostredkovateľ nesmie spracúvať osobné údaje v žiadnom inom informačnom systéme, iba v tom, ktorý je určený v tejto prílohe č. 5 Zmluvy (ďalej ako „Príloha č. 5“) a nesmie vyhotovovať ani žiadne kópie osobných údajov v elektronickej ani v papierovej forme.
8. Zoznam povolených operácií s osobnými údajmi pre Sprostredkovateľa:
získavanie, zaznamenávanie, usporadúvanie, štruktúrovanie, uchovávanie, prepracúvanie alebo zmena, vyhľadávanie, prehliadanie, využívanie, preskupovanie alebo kombinovanie, obmedzenie a vymazanie alebo likvidácia osobných údajov
9. Sprostredkovateľ spracúva osobné údaje v  elektronickej podobe, primárne automatizovanými prostriedkami spracúvania, pričom oprávnení používatelia môžu vykonávať jednotlivé úkony (prehliadanie, vyhľadávanie, analýza, export údajov) prostredníctvom používateľského rozhrania systému.
10. Prevádzkovateľ vyhlasuje, že pri výbere Sprostredkovateľa postupoval v súlade s čl. 28 ods. 1 GDPR.
11. Sprostredkovateľ vyhlasuje, že prijal so zreteľom na najnovšie poznatky, náklady na vykonanie opatrení, povahu, rozsahu, kontext a účely spracúvania, ako aj na riziká s rôznou pravdepodobnosťou a závažnosťou pre práva a slobody dotknutých osôb, primerané technické a organizačné opatrenia s cieľom zaistiť úroveň bezpečnosti primeranú tomuto riziku v rozsahu uvedenom v článku IV ods. 1 tejto Prílohy č. 5.

Článok II
Práva a povinnosti Prevádzkovateľa
1. Prevádzkovateľ je oprávnený vydávať Sprostredkovateľovi pokyny týkajúce sa spracúvania osobných údajov podľa tejto Prílohy č. 5. 
2. Prevádzkovateľ je oprávnený na výkon auditu alebo kontroly u Sprostredkovateľa.
3. Prevádzkovateľ oboznámi Sprostredkovateľa s prijatými internými predpismi Prevádzkovateľa, ktoré prijal za účelom stanovenia podmienok spracúvania osobných údajov dotknutých osôb, pokiaľ sa dotýkajú povinností Sprostredkovateľa podľa tejto Prílohy č. 5.

Článok III
Práva a povinnosti Sprostredkovateľa
1. Sprostredkovateľ sa zaväzuje spracúvať osobné údaje dotknutých osôb len spôsobom a za podmienok stanovených v tejto Prílohe č. 5, v súlade s právnymi predpismi na ochranu osobných údajov.
2. Sprostredkovateľ sa zaväzuje a je povinný:
0. spracúvať osobné údaje v mene Prevádzkovateľa výlučne na účel stanovený v článku I tejto Prílohy č. 5 a vykonávať iba tie úkony, ktoré mu Zmluva, táto Príloha č. 5 alebo pokyny Prevádzkovateľa ukladajú a iba v rozsahu nevyhnutnom na dosiahnutie účelu spracovania v súlade s touto Prílohou č. 5 a s predpismi na ochranu osobných údajov. Sprostredkovateľ nie je oprávnený spracúvať akékoľvek osobné údaje dotknutých osôb, na ktorých spracúvanie sa vzťahuje táto Príloha č. 5, na vytváranie vlastných databáz alebo pre svoje ďalšie komerčné/nekomerčné využitie, ak vo vzťahu k týmto osobným údajom vo vlastnom mene a na vlastnú zodpovednosť ako prevádzkovateľ v zmysle čl. 4 bod 7 GDPR sám nestanoví účel a prostriedky ich spracúvania; 
0. postupovať pri spracúvaní osobných údajov podľa tejto Prílohy č. 5, právnych predpisov na ochranu osobných údajov, ďalších všeobecne záväzných právnych predpisov, interných predpisov Prevádzkovateľa, s ktorými bol Sprostredkovateľ preukázateľne oboznámený, a podľa ďalších pokynov Prevádzkovateľa, a to aj vtedy, ak ide o prenos osobných údajov do tretej krajiny alebo medzinárodnej organizácii. Pod pokynom Prevádzkovateľa sa rozumie Prevádzkovateľom daný písomný pokyn, ktorý môže mať ako listinnú, tak i elektronickú podobu. Sprostredkovateľ je povinný informovať bez zbytočného odkladu Prevádzkovateľa, ak má za to, že sa pokynom Prevádzkovateľa porušujú právne predpisy na ochranu osobných údajov;
0. zachovávať mlčanlivosť o osobných údajoch podľa čl. V tejto Prílohy č. 5;
0. spracovávať iba správne, kompletné a aktuálne osobné údaje vo vzťahu k účelu ich spracúvania a naložiť s nesprávnymi a nekompletnými údajmi v súlade s predpismi na ochranu osobných údajov a pokynmi Prevádzkovateľa. Ak Sprostredkovateľ zistí z vlastného podnetu alebo na základe oznámenia dotknutej osoby, že Prevádzkovateľ spracúva nepresné, nesprávne alebo neaktuálne údaje o dotknutej osobe, je povinný Prevádzkovateľovi prostredníctvom kontaktných osôb bezodkladne oznámiť túto skutočnosť a poskytnúť aktuálne, resp. správne osobné údaje o dotknutej osobe, ak ich má k dispozícii;
0. udržiavať osobné údaje získané na rozdielne účely oddelene a zabezpečiť osobné údaje pred odcudzením, stratou, poškodením, zničením, neoprávneným prístupom, zmenou a rozširovaním, čo zabezpečí aj tým, že prijme primerané technické a organizačné opatrenia zodpovedajúce spôsobu spracúvania osobných údajov;
0. poskytnúť súčinnosť Prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby pri uplatňovaní jej práv. Sprostredkovateľ je povinný poskytnúť Prevádzkovateľovi súčinnosť pri plnení jeho povinností podľa článkov 32 až 36 GDPR, s prihliadnutím na povahu spracúvania a informácie dostupné Sprostredkovateľovi;
0. oboznámiť poverené osoby so spôsobom oznamovania podozrení z udalostí, ktoré majú alebo by mali v prípade svojho dokonania negatívny dopad na bezpečnosť aktív Prevádzkovateľa v súvislosti s informačnými systémami a spracúvanými osobnými údajmi, najmä akékoľvek podozrenia z porušenia ochrany osobných údajov;
0. nahradiť Prevádzkovateľovi škodu, ktorá mu vznikne v dôsledku porušenia povinností Sprostredkovateľa vyplývajúcich z tejto Prílohy č. 5;
0. umožniť zodpovednej osobe a osobám určeným zodpovednou osobou Prevádzkovateľa alebo Prevádzkovateľom výkon auditu alebo kontroly u sprostredkovateľa alebo ďalšieho sprostredkovateľa podľa potreby Prevádzkovateľa. Audit alebo kontrola môžu byť vykonané kedykoľvek, aj bez predchádzajúcej informácie najmenej v rozsahu: nahliadania do dokumentov, nahliadania do informačných systémov, auditu procesov a pracovných postupov v sídle, prevádzkarni alebo na pobočke Sprostredkovateľa alebo ďalšieho sprostredkovateľa. Náklady kontroly alebo auditu, ktoré v tejto súvislosti zmluvnej strane vznikli, si hradí každá zmluvná strana samostatne;
0. poskytnúť Prevádzkovateľovi všetky informácie potrebné na preukázanie splnenia povinností ochrany osobných údajov podľa tejto Prílohy č. 5 patriace Sprostredkovateľovi, ako aj informácie potrebné pre plnenie povinností Prevádzkovateľa vyplývajúcich mu z právnych predpisov na ochranu osobných údajov;
0. písomne oznámiť Prevádzkovateľovi, ak si dotknutá osoba pri komunikácii so Sprostredkovateľom uplatní práva podľa GDPR alebo ak dotknutá osoba rozporuje, namieta alebo inak vyjadrí nesúhlas so spracúvaním osobných údajov Prevádzkovateľom alebo Sprostredkovateľom, napr. namietne existenciu vhodného právneho základu spracúvania osobných údajov. Sprostredkovateľ je povinný oznámenie podľa prvej vety tohto bodu vykonať bez zbytočného odkladu, najneskôr do dvoch dní odo dňa obdržania (prevzatia) uplatneného práva dotknutej osoby alebo jej iného príslušného podania alebo vyjadrenia v obsahu predpokladanom týmto bodom (ďalej ako „podnet“). Sprostredkovateľ je ďalej povinný postupovať podľa pokynov prevádzkovateľa a vykonať požadované opatrenia, ktoré smerujú k zabezpečeniu práv dotknutej osoby a vybaveniu podnetu;
0. viesť záznamy o spracovateľských činnostiach, ktoré vykonáva v mene Prevádzkovateľa a na požiadanie Prevádzkovateľa preukázať plnenie a splnenie tejto povinnosti Prevádzkovateľovi a/alebo Úradu na ochranu osobných údajov; 
0. neposkytovať a nesprístupňovať osobné údaje bez predchádzajúceho písomného súhlasu Prevádzkovateľa, okrem prípadov, ak poskytnutie a/alebo sprístupnenie je nevyhnutné na zabezpečenie spracúvania osobných údajov podľa tejto Prílohy č. 5 alebo povinnosť poskytnutia a/alebo sprístupnenia osobných údajov vyplýva z osobitných právnych predpisov alebo na základe rozhodnutia orgánu verejnej moci;
0. bezodkladne najneskôr však do 24 hodín od kedy sa Sprostredkovateľ o danej skutočnosti dozvedel, informovať zodpovednú osobu Prevádzkovateľa na e-mailovej adrese zodpovednaosoba@vszp.sk o:
· kontrole realizovanej v oblasti ochrany osobných údajov príslušným dozorným orgánom, jej priebehu a výsledku (ak sa kontrola týka aj osobných údajov spracúvaných na základe tejto Prílohy č. 5), a to výlučne v prípade, ak to príslušné právne predpisy nezakazujú;
· akomkoľvek poskytnutí osobných údajov dotknutých osôb, ktoré bolo realizované v zmysle všeobecne záväzných právnych predpisov Slovenskej republiky, a to výlučne v prípade, ak to príslušné právne predpisy nezakazujú;
· akýchkoľvek skutočnostiach, ktoré majú alebo môžu mať dopad na bezpečnosť osobných údajov spracúvaných podľa tejto Prílohy č. 5, akomkoľvek domnelom, možnom alebo preukázateľnom úniku osobných údajov dotknutých osôb alebo neautorizovanom alebo neúmyselnom prístupe k osobným údajov dotknutých osôb alebo inom porušení ochrany osobných údajov dotknutých osôb spracúvaných na základe tejto Prílohy č. 5, prípadne o inej bezpečnostnej udalosti alebo bezpečnostnom incidente. Sprostredkovateľ sa zaväzuje, že poverené osoby Sprostredkovateľa sú oboznámené so spôsobom oznamovania podozrení z udalostí, ktoré majú alebo by mohli mať za následok porušenie ochrany osobných údajov, ohrozenie alebo porušenie základných práv a slobôd fyzických osôb alebo negatívny dopad na bezpečnosť aktív Prevádzkovateľa v súvislosti s informačným systémom a spracúvanými osobnými údajmi, a to najmä v prípadoch: narušenia bezpečnosti priestorov, nesprávneho fungovania informačného systému, prístupu neoprávnenej osoby k informačnému systému alebo k osobným údajom a pod. Sprostredkovateľ je povinný bezodkladne o podozrení z bezpečnostnej udalosti, bezpečnostného incidentu alebo porušenia ochrany osobných údajov (ďalej ako „bezpečnostný incident“) informovať aj e-mailom na adrese bezpecnost@vszp.sk. Sprostredkovateľ je následne povinný bezodkladne na vlastné náklady vykonať všetky činnosti potrebné na odvrátenie alebo minimalizovanie dopadov bezpečnostného incidentu.

Článok IV
Bezpečnostné opatrenia
1. Sprostredkovateľ zodpovedá za bezpečnosť osobných údajov, ktoré spracúva na základe tejto Prílohy č. 5 a je povinný ich chrániť pred ich poškodením, zničením, stratou, zmenou, neoprávneným prístupom a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania. Na tento účel Sprostredkovateľ vyhlasuje, že prijal primerané technické a organizačné opatrenia vzhľadom na najnovšie poznatky, náklady na ich vykonanie, povahu, rozsah kontext a účely spracúvania a riziká pre práva a slobody fyzických osôb s cieľom zabezpečiť ich primeranú ochranu, podľa článku 32 GDPR, v rozsahu vyhlášky Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov (Príloha k vyhláške č. 158/2018 Z. z. Opatrenia na elimináciu rizík pre práva fyzickej osoby) a tieto sa zaväzuje dodržiavať počas účinnosti tejto Zmluvy.
2. Sprostredkovateľ je povinný pravidelne vyhodnocovať primeranosť prijatých technických a organizačných opatrení a v prípade potreby je povinný prijať ďalšie opatrenia na zvýšenie bezpečnosti osobných údajov. V prípade zmien bezpečnostných opatrení je Sprostredkovateľ povinný získať súhlas Prevádzkovateľa, a to ešte pred vykonaním zmien. 
3. Prevádzkovateľ je oprávnený požadovať od Sprostredkovateľa preukázanie splnenia podmienok spracúvania osobných údajov a primeranosť prijatých technických a organizačných opatrení, a to už pred začiatkom spracúvania osobných údajov a umožniť mu dohľad nad spracúvaním osobných údajov spracúvaných v mene Prevádzkovateľa, a to najmä v rozsahu dodržiavania povinností Sprostredkovateľa uložených mu v tejto Prílohe č. 5, a právnymi predpismi na ochranu osobných údajov. 
4. Sprostredkovateľ poskytne Prevádzkovateľovi všetky informácie potrebné na preukázanie splnenia povinností stanovených v tomto článku a umožní audity, ako aj kontroly vykonávané Prevádzkovateľom alebo iným audítorom, ktorého poveril Prevádzkovateľ, a prispieva k nim. Sprostredkovateľ je tiež povinný Prevádzkovateľovi podať informácie o spôsobe spracúvania osobných údajov a o prijatých opatreniach na ich ochranu, s výnimkou citlivých informácií, ktorými by mohlo dôjsť k ohrozeniu bezpečnosti osobných údajov, alebo informácií, ktoré tvoria jeho obchodné tajomstvo. Sprostredkovateľ sa zaväzuje umožniť Prevádzkovateľovi kontrolu technického a organizačného zabezpečenia ochrany osobných údajov získavaných, zhromažďovaných a spracovávaných podľa tejto Prílohy č. 5.
5. Sprostredkovateľ je povinný primeranosť prijatých opatrení na požiadanie preukázať prevádzkovateľovi, a to už pred začatím spracúvania osobných údajov, pričom tak môže urobiť aj predložením schváleného kódexu správania podľa článku 40 GDPR resp. § 85 zákona o ochrane osobných údajov alebo certifikátu podľa článku 42 GDPR resp. § 86 zákona o ochrane osobných údajov. Sprostredkovateľ je povinný dodržiavať kódex správania alebo certifikačný mechanizmus, v prípade, že je takýto schválený.
6. V prípade, že Sprostredkovateľ zistí, že ochrana osobných údajov je ohrozená alebo došlo k porušeniu ochrany osobných údajov alebo porušeniu povinností vyplývajúcich z tejto Prílohy č. 5 alebo právnych predpisov na ochranu osobných údajov, Sprostredkovateľ je povinný zabezpečiť, aby k porušeniu nedošlo, odstrániť, resp. v maximálnej možnej miere minimalizovať následky porušenia bez zbytočného odkladu po tom, čo sa o porušení povinnosti dozvedel a bez zbytočného odkladu prijať zodpovedajúce opatrenia, ktoré zabránia porušeniu tejto povinnosti v budúcnosti. O porušení povinností, následkoch tohto porušenia a prijatých opatreniach je Sprostredkovateľ povinný informovať Prevádzkovateľa spôsobom uvedeným v čl. III bode 2. písm. n) tejto Prílohy č. 5.
7. V prípade, že budú zistené nedostatky týkajúce sa ochrany osobných údajov, ďalšie spracúvanie osobných údajov vykonávané Sprostredkovateľom, musí byť prerušené do preukázateľného odstránenia nedostatkov. O zistených nedostatkoch a aj o ich odstránení sa vypracuje osobitný písomný záznam, ktorý podpíše zodpovedná osoba Prevádzkovateľa a osoby zodpovedné za predmet plnenia za Sprostredkovateľa
8. Sprostredkovateľ je povinný do 10 dní po ukončení platnosti príslušnej objednávky Prevádzkovateľa ako objednávateľa na plnenie podľa Zmluvy alebo na základe rozhodnutia Prevádzkovateľa osobné údaje vymazať alebo vrátiť Prevádzkovateľovi a vymazať existujúce kópie, ktoré obsahujú osobné údaje, ak všeobecne záväzné právne predpisy nepožadujú uchovávanie týchto osobných údajov. O výmaze a likvidácii osobných údajov je Sprostredkovateľ povinný vyhotoviť písomný likvidačný protokol a bez zbytočného odkladu ho zaslať Prevádzkovateľovi. V prípade, že Prevádzkovateľ požiada o vykonanie výmazu a likvidácie osobných údajov v prítomnosti svojho určeného zástupcu, Sprostredkovateľ oznámi Prevádzkovateľovi miesto a čas vykonania výmazu a likvidácie a bez prítomnosti zástupcu Prevádzkovateľa nie je oprávnený osobné údaje vymazať a zlikvidovať. O vrátení osobných údajov Prevádzkovateľovi je Sprostredkovateľ povinný vyhotoviť písomný preberací protokol. Zmluvné strany sa dohodli, že vyplnený preberací protokol, je Sprostredkovateľ vždy povinný odovzdať Prevádzkovateľovi a tento v žiadnom prípade nemôže byť zlikvidovaný.

Čl. V
Mlčanlivosť
1. Sprostredkovateľ je povinný zabezpečiť, aby jeho zamestnanci ako aj iné oprávnené osoby a ďalší príjemcovia osobných údajov, ktoré prídu do kontaktu s osobnými údajmi spracúvanými na základe tejto Prílohy č. 5, zachovávali mlčanlivosť o spracúvaní osobných údajov a dodržiavali podmienky spracúvania a ochrany osobných údajov stanovené v tejto Prílohe č. 5 a v  právnych predpisoch na ochranu osobných údajov.
2. Sprostredkovateľ sa zaväzuje postupovať tak, aby k osobným údajom spracúvaným na základe tejto Prílohy č. 5  mali prístup iba osoby, pri ktorých je to vzhľadom na ich pracovnú náplň alebo pozíciu odôvodnené.
3. Sprostredkovateľ je povinný poučiť všetky fyzické osoby, prostredníctvom ktorých zabezpečuje činnosti vyplývajúce z tejto Prílohy č. 5, ako aj osoby, ktoré majú alebo môžu mať prístup k prostriedkom úplne alebo čiastočne automatizovaného spracovania dát, prostredníctvom ktorých sa tieto osobné údaje spracúvajú, o právach a povinnostiach ustanovených  GDPR a zákonom o ochrane osobných údajov, o zodpovednosti za ich porušenie vrátane povinnosti mlčanlivosti a zákaze využitia osobných údajov pre osobnú potrebu alebo pre potrebu tretích osôb.
4. Sprostredkovateľ sa zaväzuje spracúvať osobné údaje dotknutých osôb výlučne v súlade s dobrými mravmi, právnymi predpismi na ochranu osobných údajov a zachovávať mlčanlivosť o spracúvaných osobných údajoch. 
5. Povinnosť mlčanlivosti trvá počas trvania zmluvného vzťahu založeného Zmluvou a zostáva zachovaná aj po zániku Zmluvy.
6. Povinnosť mlčanlivosti trvá aj po zániku oprávnenia oprávnenej osoby alebo po skončení jej pracovného pomeru alebo obdobného pomeru. Povinnosť mlčanlivosti trvá okrem prípadov, keď je to nevyhnutné na plnenie úloh súdu a orgánov činných v trestnom konaní podľa osobitného zákona, o čom musí byť oprávnená osoba informovaná zmluvnou stranou, ktorej sa povinnosť mlčanlivosti v danom prípade týka. 

Čl. VI
Zapojenie ďalšieho Sprostredkovateľa
1. Sprostredkovateľ nie je oprávnený zapojiť do spracúvania osobných údajov ďalších sprostredkovateľov bez predchádzajúceho písomného súhlasu Prevádzkovateľa. Žiadosť Sprostredkovateľa o súhlas musí obsahovať nasledovné náležitosti:
a) označenie ďalšieho sprostredkovateľa (obchodný názov, sídlo, IČO),
b) odôvodnenie poverenia spracúvaním osobných údajov dotknutých osôb,
c) dôkaz o prijatí a udržiavaní primeraných technických a organizačných opatreniach na strane ďalšieho Sprostredkovateľa.
2. Sprostredkovateľ je povinný zmluvne zaviazať ďalšieho sprostredkovateľa, na zapojenie ktorého dal Prevádzkovateľ súhlas, plniť minimálne rovnaké povinnosti týkajúce sa ochrany osobných údajov, ako sú ustanovené v tejto Prílohe č. 5 pre Sprostredkovateľa. Sprostredkovateľ je povinný zmluvne zaviazať ďalšieho sprostredkovateľa umožniť vykonávanie kontroly a auditov u ďalšieho sprostredkovateľa priamo Prevádzkovateľom alebo Sprostredkovateľom na základe písomného pokynu Prevádzkovateľa. V prípade vykonania kontroly a auditov u ďalšieho sprostredkovateľa Sprostredkovateľom na základe písomného pokynu Prevádzkovateľa je Sprostredkovateľ povinný bezodkladne informovať Prevádzkovateľa o výsledkoch a návrhoch nápravných opatrení. 
3. Zodpovednosť voči Prevádzkovateľovi nesie Sprostredkovateľ, ak ďalší sprostredkovateľ nesplní alebo poruší svoje povinnosti týkajúce sa ochrany osobných údajov vo vzťahu k spracúvaniu osobných údajov špecifikovanému v tejto Prílohe č. 5. 
4. Ustanovenia právnych predpisov na ochranu osobných údajov, vrátane povinností a podmienok spracúvania osobných údajov zo strany Sprostredkovateľa sa vzťahujú primerane aj na ďalšieho sprostredkovateľa.

Čl. VII
Prenos osobných údajov do tretích krajín alebo medzinárodných organizácií
Sprostredkovateľ nesmie prenášať osobné údaje do tretích krajín alebo do medzinárodnej organizácie bez predchádzajúceho písomného súhlasu Prevádzkovateľa. 



